BERZA STAGNIRA Komercijalna banka najtrgovanija - PKS-RPK Novi Sad\nPočetak trgovačke sedmice na Beogradskoj berzi obeležila je nevelika promena berzanskih indeksa uz ukupan promet od 23,4 miliona dinara (0,2 miliona evra). Indeks najlikvidnijih akcija, BELEX15, neznatno je oslabio na 700,91 poen, dok je BELEXlajn zabeležio minimalnu pozitivnu korekciju na 1.540,56 poena.\nNajveća domaća banka pod državnom kontrolom, Komercijalna banka, dominirala je u današnjem trgovanju sa ukupnom realizacijom od 15,1 milion dinara po prosečnoj ceni od 1.681 dinar, što predstavlja najnižu cenu na zatvaranju u tekućoj godini, prema izveštaju Wise brokera.\nObične akcije Komercijalne banke oslabile su 1,2 procenta u odnosu na prethodno trgovanje, dok su prioritetne akcije te finansijske institucije zabeležile pad od 11,8 procenata na 803 dinara, uz trgovanje od 0,2 miliona dinara.\nNaftna industrija Srbije registrovala je promet od skoro 3,0 miliona dinara, uz rast od pola procenta na 749 dinara. U toku trgovačkog dana, akcije NIS-a kretale su se u rasponu od 735 do 751 dinar.\nBeogradski Aerodrom “Nikola Tesla” zadržao se na nivou od 1.100 dinara, uz trgovanje vredno 1,9 miliona dinara, dok je gradjevinar Energoprojekt holding porastao za 0,2 odsto na 1.304 dinara, uz promet od 0,7 miliona.\nPrioritetne akcije “Filip Morisa” skočile su za 6,5 procenata na 2.399 dinara, uz zanemarljiv promet, dok je proizvodjač i distributer tehničkih gasova Mešer Tehnogas zabeležio trgovanje od 0,2 miliona dinara, uz neveliku promenu cene na 13.006 dinara.\nStrani investitori su u ukupnom trgovanju akcijama učestvovali sa udelom od 54,52 odsto, pri čemu su u kupovini učestvovali sa 41,48 procenata, a u prodaji sa 67,56 odsto.


Evropa može da bude energetski nezavisna | Energetski portal Srbije\nEvropa može da bude energetski nezavisna\nNezavisna konsultantska firma „Ecofys“ iz Holandije uradila je Studiju povećanja energetske nezavisnosti Evropske unije. Prema ovoj studiji, Evropska unija bi mogla da smanji potrošnju gasa u objektima za 58 odsto, potrošnju gasa u industriji za 20 odsto i potrošnju gasa namenjenog proizvodnji električne energije za 63 odsto.\nPredstavnik World Resources Institute gospodin Dženifer Morgan izjavio je da Evropa može biti energetski nezavisna. On je dodao da ova studija pokazuje da Evropska unija može smanjiti uvoz prirodnog gasa za polovinu i to tako da ne poveća cenu potrošačima.\nStudija o povećanju energetske nezavisnosti Evropske unije deo je Open Climate Network (OCN) koja okuplja istraživačke institute i interesne grupe koje prate napredak zemlje iz oblasti klimatskih promena.


ZAKON O ZAŠTITI PODATAKA O LIČNOSTI: Gradska uprava grada Beograda postupiće po Upozorenju Poverenika u slučaju "Senior kartice"\nPoverenik za informacije od javnog značaja i zaštitu podataka o ličnosti primio je izjašnjenje Gradske uprave grada Beograda kojim ga Uprava obaveštava da će u svemu postupiti u skladu sa Upozorenjem koje joj je Poverenik uputio povodom nezakonitosti i nepravilnosti u obradi podataka o ličnosti u okviru akcije "Senior kartice".\nU izjašnjenju Gradska uprava obaveštava Poverenika da je Sekretarijatu za poslove odbrane, vanrednih situacija, komunikacije i koordinaciju odnosa sa građanima, izdat nalog da se izvrši anonimizacija podatka - JMBG građana, kao i da se ubuduće pristupnice štampaju bez navedenog podatka, kao i da će svim "punktovima" biti dostavljeno odgovarajuće uputstvo.\nU izjašnjenju se takođe navodi da će svim punktovima takođe biti dostavljeno uputstvo da se prilikom prijema popunjenih obrazaca penzionerski status obavezno konstatuje na osnovu verodostojnog izvora, kao i da se na ovakav način dobijeni podaci upotrebljavaju "isključivo u svrhu obrade koja je dozvoljena".\nOstavljajući, bar ovom prilikom, po strani, sve logističke, materijalne, finansijske i druge probleme koji su se mogli i morali izbeći, kao i pitanje realnosti otklanjanja svih eventualno štetnih posledica, Poverenik ovakvu reakciju Uprave ocenjuje kao očekivanu.\nPoverenik još jednom ocenjuje da su te reakcije gradskih čelnika bile primer nerazumevanja sopstvene uloge i odgovornosti i da se takvim i sličnim reakcijama direktno dovodi u pitanje ostvarivanje principa zakonitosti, elementarnog u svakom uređenom društvu.\nIzvor: Vebsajt Poverenika, 05.01.2018.


► Kim Džong Un: Samit s Trampom stabilizovao region\nKim je ovo izjavio tokom sastanka s južnokorejskim predsednikom Mun Džae-Inom danas u Pjongjangu, javlja južnokorejski medijski pul.\nKako se navodi Kim se zahvalio južnokorejskom predsedniku Munu zbog posredovanja u organizovanju samita s Trampom u Singapuru.\nJužnokorejski predsednik Mun Džae In stigao je danas u Pjongjang na treći samit s liderom Severne Koreje Kim Džong Unom u nadi da će oživeti pregovore o denuklearizaciji Korejskog poluostrva.\nVođe dve Koreje imali su danas prve detaljnije razgovore u Pjongjangu, razgovori se nastavljaju sutra, a južnokorejski predsednik Mun će se vratiti u četvrtak u Seul.\nI drugi visoki zvaničnici dve zemlje prisustvuju sastancima.\nIz kancelarije južnokorejskog predsednika navodi se da će u centru samita biti kako postići denuklearizaciju, smanjiti vojne tenzije između dve Koreje i unaprediti veze.


Vukovi basketaši drugi na svetu u školskoj konkurenciji\nLokalne vesti - Sreda 15.09.2021 - 10:41\nU finalu Svetskog školskog prvenstva u košarci, koje je održano u Beogradu, u organizaciji Svetske školske sportske federacije, ekipa OŠ ,,Vuk Karadžić”, u sastavu Luka Stošić, Vojin Savić, Arsenije Arsić i Andreja Stojanović, predvođena nastavnikom Branimirom Stošićem, osvojila je drugo mesto i srebrnu medalju.\nU grupnoj fazi takmičenja, ostvarili su pet pobeda i samo jedan poraz.\n- U finalnoj utakmici protiv odlične ekipe iz Ugande, vođena je velika borba, ali na žalost, naša ekipa poražena je u produžecima, iako su bili u vođstvu i nedostajao im je samo jedan poen za pobedu.\nPokazali su odličnu igru i ponosni smo na njihov uspeh - rekla je direktorka škole Marina Stojanović.\nTim povodom, gradonačelnik Vranja dr Slobodan Milenković uputio je čestitku mladim basketašima.\n- Sve pohvale za izvanrednu igru, postignut rezultat i dostojno reprezentovanje škole ,,Vuk Karadžić", grada Vranja i Republike Srbije. Želim vam puno uspeha u narednom periodu i još mnogo novih medalja - stoji u čestitki gradonačelnika.


VIDEO: Mihajlovićeva u Dimitrovgradu: Zajedno sa načelnicima okruga uradili smo puno u prethodnom periodu - Far\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović sastala se danas u Dimitrovgradu sa načelnicima upravnih okruga i direktorima javnih preduzeća u Srbiji.\nMihajlovićeva je tom prilikom konstantovala da je zahvaljujući odličnoj saradnji sa načelnicima upravnih okruga u prethodnom periodu urađeno dosta toga.\n„Sve rezultate koje smo napravili, msilim na puteve, železnice, pruge koje smo rekonstruisali, nove aerodrome, uradili smo zajedno sa načelnicima okruga. Mi se ne sastajemo tako često, ali smo u stalnoj komunikaciji i kad tako radimo onda smo veoma efikasni u onome što realizujemo“ – naglasila je ministarka.\nMihajlovićeva je u izjavi za medije rekla da Vlada Republike Srbije ove godine počinje novi investicioni ciklus.\n„Taj investicioni ciklus je vredan između 10 i 15 milijardi evra i jednim delom je itekako vezan za transportnu infrastrukturu. Ove godine počinjemo da radimo nekoliko novih autoputeva. Takođe, počinjemo rekonstrukciju još nekih, ne samo regionalnih, već i brzih pruga, kao naprimer od Novog Sada do granice sa Mađarskom. Današnji sastanak je imao za cilj i da se dogovorimo kako ćemo još bolje i efikasnije raditi na terenu i da zajedno iznesemo realizaciju svih ovih važnih projekata“ – rekla je potrpedsednica Vlade.\nMinistarka građevinarstva, saobraćaja i infrastrukture je istakla da će od septembra meseca ove godine predstavnici resornog ministarstva provoditi po nekoliko dana u sedištima okruga gde će predstavljati svoje projekte.\nU obraćanju medijima Dragana Sotirovski, načelnica Nišavskog upravnog okruga je kazala da uskoro treba očekivati realizaciju započetih projekata i izrazila nadu da će se dobra saradnja između načelnika okruga i Ministarstva građevinarstva nastaviti i ubuduće.\n„Posle tri meseca načelnici upravnih okruga se ponovo sastaju sa potpredsednicom Vlade. Sve ono što je tada u Grdelici obećano i što smo počeli da radimo danas smo ovde u Dimitrovgradu imali priliku da vidimo dokle se je sa tim projektima stiglo. Mogu sa zadovoljstvom da istaknem da smo na dobrom putu da mnogo toga završimo vrlo brzo“ – istakla je Sotirovski.\nGovoreći o aerodromu u Nišu i o tome da je država pomogla da se uspostavi 12 novih linija od Niša ka drugim evropskim gradovima, Sotirovski je rekla da se nada da će to biti prvi korak u privlačenju investirora, a ujedno i velikog broja turista na jug Srbije. Ona je, takođe, naglasila da je jedna od važnijih tema na sastanku bila i rekonstrukcija pruga i pojednih pružnih prelaza u Nišavskom okrugu.\nNebojša Pavlović, načelnik Podunavskog upravnog okruga rekao je da je u tom okrugu urađen veliki broj lokalnih i regionalnih puteva, a kao jednu od najznačajnijih investicija Pavlović je označio rekonstrukciju puta od Smederevske Palanke do Velike Plane u dužini od 13,5 kilometara.\nNačelnik Zapadnobačkog upravnog okruga Dušan Marijan stavio je akcenat na izuzetnu saradnju sa Ministarstvom građevinarstva i dodao da je za taj okrug trenutno najbitnija rekonstrukcija putnog pravca Sombor – Kikinda, koji je prema njegovim rečima, ušao u projektnu fazu i uskoro bi trebalo očekivati njegovu realizaciju.\nMinistarku Zoranu Mihajlović sa saradnicima, pre početka sastanka, dočekao je Zoran Gerov, zamenik predsednika opštine Dimitrovgrad.\nПредставители на 120 ОУ „Георги Сава Раковски”, ДАБЧ и КИЦ „Цариброд” посетиха ОУ „Христо Ботев” в Димитровград Poslovni forum Srbija-Bugarska u Nišu: Zorana Mihajlović pozvala Bugare da učestvuju u projektima u Srbiji Zorana Mihajlović: Završavamo Koridor 10 i ne zaboravljamo lokalne puteve u Pirotskom okrugu Ministarka Zorana Mihajlović sastala se sa predsednicima lokalnim samouprava Pirotskog okruga i posetila Slobodnu zonu Pirot\ncaribrodDimitrovgradDragana SotirovskiDušan MarijaninfrastrukturaMinistarstvo građevinarstvaNačelnici okrugaNebojša PavlovićprivredaProjektiputevisaradnjasastanakSrbijaVladaŽelezniceZorana Mihajlović


Vesti online / Sport / Fudbal / Grujiću ponovo stradao skočni zglob\nGrujiću ponovo stradao skočni zglob\nTek što se vratio na teren posle povrede skočnog zgloba, srpskog vezistu zatekao je novi maler.\nPonovo je doživeo istu povredu, ovaj put na suprotnoj nozi.\nGrujić se nedavno vratio na teren posle oporavka od povrede skočnog zgloba u septembru protiv Borusije iz Menhengldbaha, a da nije zaboravio da igra videlo se prethodnog vikenda protiv Ajntrahta kada je zatresao mrežu rivala.\nI kada se činilo da će finiš godine u Herti proteći u znaku srpskog reprezentativca, on je doživeo novi peh. Ovoga puta na treningu kada ga je povredio saigrač Vladimir Darida.\nČekaju se prognoze medicinskog tima Herte, ali ukoliko se ispostavi da je povreda istog inteziteta kao prethodna, Grujić će neslavno ući u 2019. godinu.\nFUDBAL Grujić hit u Nemačkoj: Ugledam se na Ronalda, Mesi najbolji\nFUDBAL Grujić za "Vesti": Ostao bih u Herti, ako se izbori Evropa


Палма У Младеновцу: Наша листа се залаже за децентрализацију и већа права и овлашћења приградских општина | Socijalistička partija Srbije\nPalma U Mladenovcu: Naša lista se zalaže za decentralizaciju i veća prava i ovlašćenja prigradskih opština Beograd\nfebruar 12, 2018 u 14:48\nPredsednik Jedinstvene Srbije Dragan Marković Palma obratio se građanima Mladenovca na predizbornom skupu koalicije Socijalistička partija Srbije – Jedinstvena Srbija.\n„Lista Ivica Dačić – SPS – Dragan Marković Palma – Jedinstvena Srbija“ se zalaže za decentralizaciju i da veća prava i ovlašćenja imaju opštine kao što su Mladenovac, Lazarevac, Obrenovac … Jer iz Knez Mihajlove se ne vidi Mladenovac“ , naglasio je Marković.\nSrbija je sada politički stabilna i poštovana u međunarodnim odnosima i tu činjenicu moraju mnogo više da koriste predsednici opština i gradonačelnici, da se sami angažuju na dovođenju stranih investitora i otvaranju novih radnih mesta. Lokalna samouprava mora mnogo više da uradi za dobrobit građana jer ne može i ne sme samo da čeka na pomoć republičke Vlade.\n„Gradonačelnik Beograda treba da bude neko ko dobro poznaje probleme ovoga grada i ko zna da ponudi rešenja, zato je naša lista SPS – JS kandidovala Aleksandra Antića“, poručio je Marković.\nInformativna služba GrO SPS Beograda


BDP Amerike – Page 2 – Bankar.me\nJavni dug SAD nevjerovatnih 19.900 milijardi dolara\nDržavni dug SAD je ponovo dostigao zakonsku granicu, ovaj put od nevjerovatnih 19.900 milijardi dolara, zbog čega je američko Ministarstvo finansija počelo da koristi računovodstvene manevre kako bi Kongresu “kupilo” još nekoliko mjeseci za podizanje limita duga.\nKakav bi mogao da bude Trampov uticaj na američku ekonomiju?\nFebruary 16, 2017 MAKRO, PLANETA, SAD, SVE VIJESTI 0\n„Predsjednik Tramp ostaje enigma čak i za ljude koji su ga upoznali; njegov karakter je u najboljem slučaju nepredvidiv, a u najgorem kompulzivan, ali nakon što sam to rekao, dodao bih da me impresionira njegova sposobnost nastavljanja započetog.\nYellen: Ekonomija dovoljno jaka da bi izdržala povećanje kamata već ove godine\nJune 18, 2015 MAKRO, SVE VIJESTI 0\nNa konferenciji za medije nakon sjednice predsjednica Feda Janet Yellen kazala je da će odluka okamatama zavisiti od daljih ekonomskih pokazatelja i da želi jasniju potvrdu da se tržište rada oporavlja i da će plaće rasti brže nego dosad.\nSjedinjene Američke Države vode finansijski rat protiv Rusije, koji je van međunarodnog prava, u namjeri da tu zemlju ekonomski i socijalno razore, piše austrijski Contra Magazin. Vašington ima jake instrumente za realizaciju te namjere, a bonitetne agencije su jedno od sredstava koje SAD koriste.\nPosrnuli finansijski sektor Evrope pokazuje izvjesne znake oporavka zbog labavljenja standarda za odobravanje kredita preduzećima i povećane tražnje za kreditima. “Prema januarskoj anketi o bankarskom kreditiranju (BLS), kreditni standardi za sve kategorije kredita su olabavljeni u četvrtom tromjesecju 2014. godine”, navodi se u izvještaju ECB-a, i istovremeno dodaje da je …\nAmerički BDP pao 2,9 posto u prvom tromjesečju\nAmerička ekonomija je u prvom tromjesečju ove godine pala 2,9 posto, prema posljednjim podacima ministarstva trgovine SAD-a, što je najgori rezultat u poslijednjih pet godina, javlja BBC.\nAmerikanci: Nismo više broj jedan\nGotovo trećina Amerikanaca smatra da je Kina već danas prestigla Sjedinjene Države kao vodeća ekonomska sila na svijetu, prenosi magazin “Tajm”. Sjedinjene Američke Države najsnažnija su svjetska ekonomija još od 1871. godine, ali najnovija istraživanja, pokazuju da više od polovine građana SAD vjeruje da su njihovoj domovini odbrojani dani na …


Tribina „Kralj Aleksandar I Obrenović“ 22. jula u klubu „Tribina mladih“ – Explore Novi Sad\nHomeExplore vestiTribina „Kralj Aleksandar I Obrenović“ 22. jula u klubu „Tribina mladih“\nTribina „Kralj Aleksandar I Obrenović“ biće održana u ponedeljak, 22. jula u klubu „Tribina mladih“ Kulturnog centra Novog Sada.\nKralj Aleksandar Obrenović, sin kralja Milana i kraljice Natalije, najzanimljivija je i najtragičnija ličnost u istoriji dinastije Obrenović, burnog istorijskog razdoblja na kraju XIX i početkom XX veka. Nakon abdikacije kralja Milana Obrenovića, Aleksandrovog oca, u Srbiji je uspostavljeno Namesništvo, koje je preuzelo nadležnosti iz domena vršenja kraljevske vlasti. Pomenuto stanje trebalo je da ostane na snazi sve do punoletstva kralja Aleksandra, međutim, 1893. godine, još uvek maloletni srpski kralj izveo je svoj prvi, u nizu državnih udara, kada je preuzeo vlast od Namesništva, a isto ukinuo. Navedeni potez, izazvao je veliku popularnost mladog vladara u srpskoj javnosti, ali je označio i početak komplikovanih odnosa između srpskog kralja i ostalih organa državne vlasti, što će u dugoročnom smislu, i te kako, izvršiti uticaj na potonje tragične događaje i pad dinastije Obrenović u Majskom prevratu 1903. godine.\nNa predstojećim razgovorima u okviru tribina Kulturnog centra Novog Sada, pokušaćemo da prikažemo biografiju poslednjeg srpskog vladara iz dinastije Obrenović, kao i da ponudimo neuhvatljivi odgovor na pitanje: zbog čega i danas, nakon više od jednog veka, u srpskoj javnosti postoji izvesno „neraspoloženje“ prema ličnosti i vladavini kralja Aleksandra i da li istog zaista možemo okarakterisati kao „tiranina i apsolutistu“, kako je o njegovom karakteru svedočila srpska istoriografija iz XX veka, te da li je data teza „zasenila“ činjenični vojno-politički i privredni razvoj, koji se dogodio u vreme njegove vladavine.


Savremeno poslovanje » Blog Archive » Čudna izjava konsultanta za strana ulaganja\nČudna izjava konsultanta za strana ulaganja\nFebruary 21st, 2007 by Rodoljub\nDirektan povod za ovaj post je članak objavljen na sajtu Dnevnika (“Bolje da se privatizuju nego što se zadužuju“). Iznenadila me je izjava Milana Kovačevića – konsultanta za strana ulaganja – povodom vesti da je Telekom pokrenuo postupak za dobijanje 700 miliona evra kredita:\nIako je zvanično saopšteno da za ovaj kredit neće garantovati država, a svojevremeno je i generalni direktor Telekoma Srbije Draško Petrović izjavio da investiciju neće platiti građani Srbije iz svog džepa, Kovačević kaže da za njega to nije nikakva olakšavajuća okolnost. – Uopšte nisam siguran da će tako i biti, jer se, zbog ustrojstva javnih preduzeća, bojim da bi u nekim slučajevima poverioci mogli da tvrde da i država ima odgovornost za njihovo poslovanje, pa i za servisiranje kredita – upozorava Kovačević. On pri tom podseća da se imovina javnih preduzeća tretira kao državna, te da država upravlja tim kapitalom. Upravo to bi za neke poverioce mogla biti “nit” koja bi državu direktno povezala sa Telekomom, ako zapadne u probleme s otplatom kredita.\nTelekom Srbija a.d. je ustrojen (osnovan) kao akcionarsko društvo. Osnovna stvar koja se tiče akcionarskih društava je da osnivači (ulagači) odgovaraju za poslovanje društva do visine svog uloga, pa mi nije jasno kako “poverioci” mogu prebaciti obavezu na državu – u ovom slučaju Srbiju. Da li poverioci mogu prebaciti obavezu i na državu Grčku jer drugi akcionar Telekoma Srbija a.d. je grčka telekomunikaciona kompanija OTE (koju je osnovala Grčka država i koja još uvek ima značajan udeo u vlasništvu kompanije).\nAko se uzme u obzir da je Siti banka bila savetnik prilikom kupovine Telekoma Srpske, verovatno je bolje upoznata sa poslovanjem Telekoma Srbija a.d. od našeg konsultanta, jer se na kraju odlučila da kreditira Telekom.\nTo je, dobrim delom, bacilo novo svetlo i na angažman Siti banke, koja je u prvoj fazi i bila finansijski savetnik Telekomu Srbije na tenderu za kupovinu Telekoma Srpske. Sada je, dakle, očito, da u tom poslu Siti banka nije samo savetovala Telekom Srbije, već je, verovatno, na izvestan način nagovestila i da će mu pomoći u traženju novca za isplatu izlicitirane cene.\nPitam se da li je novinar dobro razumeo i preneo izjavu konsultanta za strana ulaganja.\nPosted in Poslovanje | 3 Comments »\n3 Responses to “Čudna izjava konsultanta za strana ulaganja”\non 21 Feb 2007 at 23:25 netomc\nSuština ove (poslovne)politike se može videti u sledećem citatu iz Dnevnika:\n“…Konačno, naglašava ovaj ekonomista, ako se ispostavi da ovaj potez nije bio dobar, onda će, naravno, ceh opet platiti poreski obveznici, jer sve iza čega stoji država, odnosno državni kapital indirektno predstavlja i rizik za poreske obveznike.”\non 22 Feb 2007 at 08:16 rodoljub\nMislim da neće u ovom slučaju koji je naveden. Poreski obveznici plaćaju ceh zato što pomenuta kompanija zloupotrebljava monopoliski položaj i nudi jako loše usluge. Takođe, mislim da je potpuno opravdano pitanje – zašto se Telekom zadužuje i kupuje drugu kompaniju, a nema sredjenu situaciju u svom dvorištu?\non 22 Feb 2007 at 10:31 rodoljub\nKoliko vidim akcije Telekoma Srpska rastu:\nRekordna cijena akcija Telekoma Srpske:


Prva i jedina advokatska kancelarija Hej, Kalb end amp, Asosijets u Severnoj Koreji prekinuće svoj rad, saopštio je danas njen direktor.\nReč je o zajedničkoj firmi severnokorejske države i britansko-francuskog državljanina Majkla Heja koja je zastupala strane klijente u Pjongjangu 12 godina.\nOdluka o prestanku rada zasnovana je na “poslovnim i geopolitičkim principima” i doneta je tek nakon dugog i temeljnog razmatranja i kontinuiranog ispitivanja međuregionalnih odnosa na Korejskom poluostrvu”, objasnio je Hej u saopštenju.\nKako je naveo, nije nerazumno pretpostaviti da neće biti značajnih promena ni pokazatelja promena u odnosima, ako ih uopšte bude i bilo posle inauguracije novog američkog predsednika 20. januara 2017. godine.\nVećina Hejovih klijenata su strani investitori od kojih su mnogi negativno pogođeni sankcijama Ujedinjenih nacija, rekao je Hej Rojtersu dodavši da sa druge strane, veruje da severnokorejske kompanije nisu toliko pogođene njima.\nPrema zvaničnom popisu iz 2008. godine, u Severnoj Koreji ima više od 8.000 pravnika koji većinom rade za državu.


Legendarni krosover VW Golf Country - AutoExclusive - Auto vesti, Novi, Luksuzni, Polovni automobili...\nLegendarni krosover VW Golf Country\nPostojalo je vreme kada je kompanija VW odlučila ne samo da ponudi drugu generaciju Golf modela sa pogonom na sva četiri točka, već da izbaci podignutiju, terensku verziju modela.\nOvaj primerak VW Golf Country iz 1991. godine, poseduje fabrički hromiran paket uključen u ponudu i trenutno se može kupiti preko eBay - a.\nOvakvi modeli nikada nisu stigli na američko tržište, što kod nas primetićete, nikako nije slučaj, ali je ovaj posebni automobil igrom slučaja završio u Nju Džersiju, deluje u savršenom stanju i poseduje dokumentovano svega 21.094 pređenih kilometara.\nNekada je VW sarađivao sa brendom Steyr-Puch kako bi izgradio Golf Country koji je bio nuđen sa većim razmakom od 21 cm, Syncro sistemom pogona na svim točkovima, zaštitne kaveze sa prednje i zadnje strane, malu ploču koja štiti motor i zadnji zaštitni ram za diferencijal. Ostale razlike uključuju rezervni točak montirana sa spoljne strane na ramu smeštenom na zadnjoj strani.\nProdavac tvrdi da je samo 500 Golf Country Chrome ikada napravljeno, što ovaj model čini izuzetnim pronalaskom, uzimajući u obzir i njegovo veoma dobro stanje. Kod nas se mogu pronaći veoma lepi primerci modela Golf 2 Country, a pojedine cene dostižu gotovo 4.000 €. Specifikacije mogu biti opisane kao potpune, a automobil poseduje klimatizaciju, električne podizače prozora, kožna sedišta sa grejačima i veliki pokretni šiber.\nIspod haube se nazi isti benzinski motor sa 1,8 litara zapremine koji je nuđen u normalnim verzijama, i koji proizvodi 98 ks. On sigurno neće učiniti da vaše srce kuca brže kada pritisnete papučicu gasa, ali to nikada nije ni bila poenta ovog modela.\nOvaj posebni automobil, ako je suditi po vozaću, izgleda i čak, miriše kao nov, dok vlasnik takođe poseduje i različite izveštaje renomiranih medija koji su o njemu pisali. Kako je svet trenutno poludeo za terenscima, ovaj neprevaziđeni nemački kompakt može postati idealan krosover za pravu osobu.


Laki recept za sufle koji se uvek ispeče savršeno, bude vazdušast i ukusan! - Životni stil\nNaslovnica Kuhinja Laki recept za sufle koji se uvek ispeče savršeno, bude vazdušast i...\nAko želite da se oprobate sa klasičnim receptima, predstavljamo vam jednostavni recept za sufle sa sirom. Od ovog specijaliteta mnogi strahuju, jer misle da će se sufle “izduvati” pre nego što stigne do stola, ali pratite ove korake i savete i ispašće super!\nPrethodni članakDa li kečap treba držati u frižideru ili van njega?\nNaredni članakSamo je jedan pravi način da očistite roštilj i to za deset minuta


NKT: Bez novih mjera uz rigoroznu kontrolu - Crnogorski Portal\nNKT: Bez novih mjera uz rigoroznu kontrolu\nNacionalno koordinaciono tijelo za zarazne bolesti danas je na sjednici kojom je predsjedavao predsjednik Milutin Simović, odlučilo da za sada ne uvodi nove epidemiološke mjere već da pokrene dodatne mehanizme najstrože kontrole poštovanja već propisanih mjera i da pruži direktnu stručnu pomoć medicinskim ustanovama u opštinama sa visokim nivoom lokalne transmisije koronavirusa.\n- Analizirajući epidemiološku situaciju u našoj zemlji i šire zaključeno je da se Crna Gora, poput više evropskih država, nakon prethodnih mjera popuštanja, našla u očekivanoj situaciji povećane lokalne transmisije. Zdravstveni sistem Crne Gore se, zahvaljujući pravovremenom planiranju i realnim procjenama kao i stručnosti i požrtvovanosti medicinskog osoblja, uspješno nosi sa novonastalom situacijom, ali je radi sprečavanja daljeg širenja koronavirusa neophodno momentalno i najodlučnije postupanje – prije svega rigorozna kontrola poštovanja propisanih mjera i sankcionisanje prekršilaca bez izuzetaka – zaključeno je na sjednici.\n- S tim u vezi nadležni inspekcijski organi na državnom i lokalnom nivou dužni su da odmah pokrenu sve raspoložive ljudske i tehničke kapacitete odnosno da se sve inspekcijske službe ekipiraju i angažuju i na jednom zadatku: kontroli poštovanja epidemioloških mjera i sankcionisanju kršenja mjera u skladu sa propisima. NKT zahtijeva od nadležnih inspekcijskih organa na državnom i lokalnom nivou najvišu moguću efikasnost i konkretne rezultate i to odmah - naglašavaju iz NKT-a.\n- Još jednom apelujemo na građane da poštuju epidemiološke mjere – prije svega da u svakoj propisanoj prilici nose zaštitne maske i da drže fizičku distancu kao i da upražnjavaju što češću higijenu ruku - kažu iz NKT-a.\nOni navode da porast lokalne transmisije mora biti zaustavljen prije početka školske godine koja sama po sebi predstavlja dodatni epidemiološki izazov. Alternativa nedovoljnom poštovanju mjera su dalje restrikcije. Jedini način da to bude izbjegnuto je disciplina svakog pojedinca.


Postignut dogovor o ASO (ZSO)\nBeta\t 25. avgusta 2015. 00:30\nDelegacije Kosova i Srbije dogovorile su se u Briselu o većini pitanja o Asocijaciji (Zajednici) opština sa srpskom većinom, javila je u ponedeljak uveče prištinska televizija Klan Kosova poznata po dobrim vezama s kosovskim vlastima.\nPrema Klan Kosova, većina spornih pitanja u vezi s tim problemom prevaziđena su.\nKako se navodi, nije prihvaćen zahtev srpske strane da se za izbor članova Asocijacije održe posebni izbori. Kosovska strana je zatražila da Asocijacija ima delegate iz opština i da ne bude posebnih izbora.\nSrpska strana je takođe zatražila da se imovina Kosova tretira kao “imovina pod jurisdikcijom Kosova”, a ne imovina Kosova. Međutim, prema ovoj televiziji, obe strane su se dogovorile da se imovina ipak prizna i tretira kao imovina Kosova.


Sjaj Jesenjeg Mediterana - opis\nUpoznavanje prelepog Mediterana u jesenjim danima počinje iz Savone lučkog grada između zelenih maslina i borova i plavog mora. Put se dalje nastavlja ka Barseloni, očaravajući primorski grad sa bezgraničnom kulturom i građevinama slavnih arhitekata, gospodari katalonske gastronomije očaravaju sve posetioce ovog grada.\nPlovimo dalje ka jednom od najstarijih gradova u Evropi, grad koji su osnovali Feničani negde oko 600-te godine pre naše ere, Marsej. Grad koji će svakog svog posetioca oduševiti srednjovekovnim građevinama, uličnim pejzažima i dinamičnim duhom ovog grada inače trećeg poveličini grada u francuskoj.\nPosle ovih lepih predela Mediterana povratak u Savonu, ali tu se avantura ne završava.\nPosle Savone dolazak u Sanremo grad muzike, kazina poznatog još i po nazivu grad cveća zbog svojih živopisnih cvetova koji krase ovaj grad svakog proleća. Put se dalje nastavlja ka Đenovi slikovitoj Liguriskoj prestonici u srcu regije, grad bogate istorije i umetnosti očaraće vas na svakom svom uglu. Od najveće luke u Italiji preko velikog arhitektonskog nasleđa do kulinarskih specijaliteta koje ovaj grad nudi.


Proverili smo: Autobuska stanica prazna, tako je i u autobusima "Autoprevoza" · gradski.online\nProverili smo: Autobuska stanica prazna, tako je i u autobusima “Autoprevoza”\nKIKINDA- Širenje virusa korona, uvođenje vanrednog stanja u Srbiji, ali i najnovije mere koje se u našem gradu primenjuju shodno naredbi Pokrajinskog štaba za vanredne situacije, odrazile su se i na funkcionisanje prigradskog i međugradskog saobraćaja JP “Autoprevoz”.\nSem dvoje putnika i radnica koje dezifnfikuju autobuse, na Autobuskoj stanici,u vreme naše posete, nije bilo nikog. Dušan Markovljev, direktor “Autoprevoza”, kaže da je prigradski saobraćaj već redukovan i da se primenjuje red vožnje vikendom:\n– Broj polazaka za naša sela je prepolovljen, dok će se i broj međugradskih polazaka svesti na minimum. Moramo da poštujemo mere koje su propisali Ministarstvo saobraćaja i PKS.\nRaspolažem informacijom da će se međugradski saobraćaj odvijati još dan ili dva, a da će onda u potpunosti obustaviti. Takva mera odnosiće se i na prigradski saobraćaj. Mogu da vam potvrdim da se broj putnika drastično smanjio. Autobusi koji saobraćaju za Beograd, Novi Sad i Suboticu praktično su prazni, a putnika ima tek u ponekom autobusu za ova tri grada- navodi Markovljev. Naš sagovornik kaže da je dezinfekcija autobusa počela i pre nego što je javnost saznala za našeg prvog zaraženog sugrađanina:\n-Dezinfekcija se redovno obavlja, a sada je i pojačana. Koriste se posebna sredstva za dezinfekciju podova, rukohvata… To se čini nakon svake obavljene linije, u tome nam pomaže kikindski ZZJZ. I oni su obavljali dezinfekciju autobusa i kompletne autobuske stanice. Preduzimamo opsežne mere higijene- kaže Markovljev i nastavlja:\n-Što se tiče prevoza radnika, imamo odgovarajuće ugovore i vladamo se u skladu sa propisanim merama. Rukavice smo obezbedili, a maske još uvek nemamo. Obezbedićemo odgovarajuće potvrde za zaposlene u “Autoprevozu” koji će biti podložni policijskog kontroli tokom trajanja policijskog časa, kako bi vozači mogli da prevoze zaposlene u trećoj smeni- rekao je Markovljev.\nPrethodnoPredsednik Srbije potvrdio: Policijski čas od 20 do 5 sati, Kikinda jedno od žarišta\nSledećeStigli pripadnici Vojske Srbije: Ovako izgleda ulaz u kikindsku bolnicu


Razgovarano o gradnji cesta u Novom Gradu - Biznis Info\nYou are at:Home»Investicije»Razgovarano o gradnji cesta u Novom Gradu\nNa inicijativu premijera Kantona Sarajevo Marija Nenadića, održan je radni sastanak sa načelnikom općine Novi Grad Semirom Efendićem. U radu ovog sastanka aktivno su, pored premijera Nenadića, sudjelovali i ministar saobraćaja Adi Kalem, direktor Zavoda za izgradnju KS Mirza Hulusić i direktor Direkcije za puteve Selmir Kovač.\nTeme sastanka bile su izgradnja IX, V i XII transverzale te južne longitudinala, kao i problemi saobraćaja u mirovanju na području ove općine.\n– Izgradnja ovog kružnog toka je već ugovorena, projekt je vrijedan 15 miliona KM. Već je utrošeno 10 miliona KM, a u narednom periodu treba ubrzati radove planirane da se finansiraju iz preostalog neutrošenog dijela sredstava – istakao je premijer Nenadić.\nDodao je da je za nastavak radova potrebno riješiti isplatu naknade za izmještanje 19 objekata koji se nalaza na tom dijelu trase ove saobraćajnice. Najavio je i da će u narednih sedam dana biti nastavljeni dogovori, kako bi se sačinile završne procjene i poduzele druge neophodne radnje za rješavanje pomenutog pitanja.\nIX transverzala južna longitudinala Novi Grad V transverzala XII transverzala


Konferencija Fabrika mladih preduzetnika održava se 15. decembra | Original\n05/12/2018 05/12/2018 Budi aktuelan Budi uspešan by editor\nKonferencija Fabrika mladih preduzetnika održava se 15. decembra\nCentar za razvoj ideja četvrti put zaredom organizuje konferenciju Fabrika mladih preduzetnika, u subotu 15. decembra u Svečanoj sali Gradske opštine Vračar od 11 do 16 časova.\nDelegati će imati priliku da kroz niz kratkih prezentacija, uspešnih preduzetnika i panel diskusiju upoznaju svet preduzetništva i steknu neophodno samopouzdanje kako bi se i sami upustili u svoje preduzetničke poduhvate.\nFabrika mladih preduzetnika je konferencija usmerena ka preduzetništvu koje je zasnovano na takozvanim tradicionalnim delatnostima, kao što su proizvodnja hrane, pića i turizam, a ne isključivo na informacionim tehhnologijama.\nKonferenciju otvara prvi blok prezentacija posvećen preduzetnicima koji su se oprobali u oblasti proizvodnje hrane. Zatim će u okviru drugog bloka svoja zanimljiva preduzetnička iskustva predstaviti preduzetnici iz oblasti proizvodnje pića. Nakon drugog bloka, uslediće panel diskusija čiji je cilj predstavljanje mogućnosti za uspeh u industriji društvenih i video igara u Srbiji. Poslednji blok prezentacija rezervisan je za dobre primere preduzetništva u oblasti turizma u urbanim sredinama.\nVažan deo konferencije predstavlja povezivanje učesnika, predavača i panelista. Predavači i panelisti poseduju zavidno preduzetničko iskustvo i spremni su da ga podele i na taj način pomognu budućim preduzetnicima da otklone nedoumice i hrabro krenu ka ostvarivanju svojih preduzetničkih ideja.\nCilj je informisanje i motivisanje mladih ljudi kako bi sproveli svoje poslovne ideje u delo.\nKako biste se prijavili za učešće na Konferenciji, potrebno je da popunite formular do kog možete doći klikom na link.\nTagovi: Fabrika mladih preduzetnika\nBudi kulturanKulturni vodič za decembar\nBudi aktuelanUklonjen čuveni "I amsterdam" znak


DAČIĆ SA SENATOROM KAZINIJEM: Visok nivo političke i ekonomske saradnje! | Happy BSC portal\nPrvi potpredsednik Vlade i ministar spoljnih poslova Ivica Dačić, primio je danas senatora Pjera Ferdinanda Kazinija i članove italijanske delegacije, koji borave u Beogradu u okviru 141. skupštine Interparlamentarne unije.\nMinistar Dačić je istakao visok nivo političke i ekonomske saradnje između dve zemlje koja se odvija na nivou strateškog partnerstva.\nZahvalio je Italiji na podršci evropskom putu Srbije i preneo interes za nastavkom prakse održavanja zajedničkih sednica dve vlade, saopštio je MSP.\nSenator Pjer Ferdinando Kazini naglasio značaj koji za Italiju ima stabilnost regiona Zapadnog Balkana i njegova evropska perspekiva. Preneo je da Italija ceni i prepoznaje napore koje Srbija ulaže na putu evrointegracija i da po tom pitanju postoji nepodeljena podrška parlamentarnih političkih partija u Italiji, navedeno je u saopštenju.\nPORUKA PREDSEDNIKA SRBIJE NACIJI: Srbiju niko neće moći da stigne (VIDEO)\nVUČIĆ U OBILASKU: Proverio kako napreduju radovi na izgradnji petlje Batajnica (FOTO)\nTELEFONSKI RAZGOVOR DVOJICE PREDSEDNIKA: O koroni, bilateralnim odnosima...


Višković: Srpska spremna da se odrekne akciza na naftu od 30 i 40 feninga\n04.03.2022. / 13:53\nBANJALUKA – Predsjednik Vlade RS Radovan Višković rekao je da je Srpska spremna da na nivou BiH budu suspendovane akcije na naftu i naftne derivate od 30 i 40 feninga po litru s ciljem smanjenja i zaustavljanja rasta cijena ove robe.\n“Vlada Republike Srpske će pomoći privrednicima i zato preduzimamo sve potrebne mjere. Zajednički moramo rješavati probleme koji su izazvani zbog sukoba u Ukrajini”, rekao je Višković nakon sastanka sa privrednicima iz Srpske i naglasio da je Vlada Srpske spremna da zamrzne i cijenu brašna.\nPredsjednik Privredne komore RS Pero Ćorić rekao je da se privrednici suočavaju sa problemima zbog situacije u Ukrajini, ali da Vlada Srpske čini sve da bi bili prevaziđeni.\nSastanku, koji je održan u Privrednoj komori prisustvovali su i ministar finansija RS Zora Vidović i ministar energetike i rudarstva RS Petar Đokić. Nezavisne novine\nTagovi: akcizegorivoradovan viskovic


Uskoro robotizovane mašine iz Bečeja - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Privreda Uskoro robotizovane mašine iz Bečeja\nUskoro robotizovane mašine iz Bečeja\nGoran Matić, direktor Direkcije za izgradnju opštine Bečej i Jovan Mirilović, vlasnik firme „Tehnosoft“, potpisali su ugovor kojim je ova firma, za više od tri miliona dinara, kupila plac u Bečeju, u Zanatskoj ulici u Industrijskoj zoni.\n„Tehnosoft“ će na parceli izgraditi pogon za proizvodnju robotskih sistema za upravljanje. Planirano je da montažno postrojenje bude podignuto do jeseni, a proizvodnja će biti pokrenuta nakon toga.\nNa samom startu, zaposliće se dvoje, troje mašinskih i inženjera elektrotehnike.\nU pogonu će se proizvoditi robotizovane mašine, prema strogim standarima, koje će biti namenjene za strano tržište.


Odlična saradnja sa Rumunijom u borbi protiv organizovanog kriminala | Beogradske vesti\nMinistar pravde u Vladi Republike Srbije Nela Kuburović razgovarala je danas sa generalnim tužiocem Rumunije Augustinom Lazarom o nastavku uspešne saradnje dveju zemalja u borbi protiv organizovanog kriminala i korupcije.\nKuburović je tokom susreta, kojem je prisustvovala i republički javni tužilac Zagorka Dolovac, podsetila na to da je juče potpisani Memorandum o saradnji Republičkog javnog tužilaštva i Tužilaštva Rumunije još jedan dokaz odlične međusobne saradnje.\nOna je ponovila da Ministarstvo pravde i Republika Srbija ulažu velike napore u cilju unapređenja borbe protiv organizovanog kriminala, i izrazila uverenje da je Memorandum o saradnji sa Tužilaštvom Rumunije još jedan korak u tom pravcu.\nKuburović je podsetila na to da 1. marta 2018. godine počinje primena novog Zakona o organizaciji i nadležnosti državnih organa u suzbijanju organizovanog kriminala, terorizma i korupcije, koji uvodi novu organizaciju rada i nadležnosti sudova i tužilaštava u cilju uspostavljanja efikasnog mehanizma u suzbijanju kriminala i korupcije.\nOna je, govoreći o evropskom putu Srbije, istakla da nam Rumunija pruža značajnu podršku na tom planu, uz ocenu da su iskustva te zemlje od velikog značaja za brže i bolje napredovanje Srbije ka punopravnom članstvu u EU.\nDolovac je ukazala na veoma dobru saradnju tužilaštava dveju država u borbi protiv transnacionalnog kriminala, organizovanog kriminala, krijumčarenja ljudi i narkotika, i napomenula da je potpisani memorandum samo formalizovao tu saradnju i obezbedio osnovu za njeno dalje unapređenje.\nMinistarstvo pravde je, kako je dodala, pružilo nedvosmislenu podršku potpisivanju ovog dokumenta.\nLazar je istakao da je pomenuti memorandum dobra osnova za to da zahtevi dve države budu još efikasnije realizovani, i izrazio uverenje da će međusobna saradnja biti unapređena.\nOn je ukazao na to da je bitno da dve zemlje razmenjuju dobru praksu, i naveo da Rumunija stoji na raspolaganju Srbiji kada je reč o njenim iskustvima u procesu pridruživanja EU, navodi se u saopštenju Ministarstva pravde.\nPredsednica Vlade Republike Srbije Ana Brnabić svečano je danas dočekala predsednika Vlade Republike Makedonije Zorana Zaeva ispred Palate „Srbija“, nakon čega je usledio sastanak dvoje premijera, a zatim i delegacija dveju vlada. Glavne teme razgovora odnosile su se na načine za unapređenje bilateralnih odnosa dveju zemalja, evropske integracije Srbije i […]\nOd 2015. i opet: Spomenik Diani Budisavljević


kredit | 058.ba\nPrijedlog za novo kreditno zaduženje\nREFINANSIRANjE NASLIJEĐENIH OBAVEZA NOVO GORAŽDE – Zbog izuzetno teške ekonomske situaciju u kojoj se nalazi Novo Goražde, čelni ljudi ove izrazito nerazvijene opštine su se odlučili na novo kreditno zaduženje. Razlog za ovakvo opredjeljenje leži u naslijeđenim ogromnim dugovanjima…\nROGATICA – Opština Rogatica uputila je javni poziv za dodjelu stimulativnih kreditnih sredstava posredstvom NLB Razvojne banke porodičnim poljoprivrednim gazdinstvima, preduzetnicima i pravnim licima sa područja ove opštine. U Administrativnoj službi opštine Srna je saznala da je riječ o…\nINFO – Švajcarska organizacija Karitas obezbijedila je beskamatne kredite za poljoprivrednike sa područja Gornjeg Podrinja (Foča, Foča-Ustikolina, Novo Goražde, Rogatica, Čajniče, Višegrad, Goražde) za podizanje zasada maline i kupine. Krediti će biti plasirani preko firme Herbos nature DOO iz…\nFOČA – Muškarac čiji su inicijali M.H. prijavio je Policijskoj stanici Foča da su službena lica jedne banke u Foči i građanin S.R. na ime njegove supruge A.H., bez njene saglasnosti i znanja, podigli kredit od 5.000 KM. Iz…\nNedostaju oprema i stručni kadar\nFOČA – Nedostatak opreme i stručnog kadra razlozi su zbog kojih je naučno-istraživački rad na fakultetima u Foči još na niskom nivou. Međutim, posljednjih godina Medicinski i Bogoslovski fakultet prave znatne iskorake u oblasti naučnog istraživanja i rada objavljivanjem…\nROGATICA – Opština Rogatica je u ovoj godini, posredstvom NLB Razvojne banke, plasirala 105.000 KM stimulativnih kredita za četiri korisnika. Načelnik opštinskog Odjeljenja za privredu i društvene djelatnosti Radovan Rosić rekao je Srni da je opština od 2009. do…\nROGATICA – U opštini Rogatica u toku je javni poziv za dodjelu stimulativnih kreditnih sredstava od 120.000 KM namijenjenih porodičnim poljoprivrednim gazdinstvima, preduzetnicima i pravnim subjektima. Riječ je o sredstvima iz naknada po osnovu korišćenja prirodnih resursa potopljenog poljoprivrednog…


Zatočenici decenija mrmota - Lični stavovi - Dnevni list Danas\nPočetna » Dijalog » Lični stavovi » Zatočenici decenija mrmota\nZatočenici decenija mrmota\nBranislav Božić14.01.2022. 14:00\nDa li zaista živimo u kovid Danu mrmota, gde se stalno postavljaju iste teme i vrtimo se u krug, kao što je juče inspirativno rekao dr Miloš Bojović iz udruženja Ujedinjeni protiv kovida, prisećajući se čuvenog filma gde je glavni lik prinuđen da se svakog jutra budi u istom danu, i sve radi iznova kako bi zadovoljio „višu silu“ i konačno ispravio svoju ključnu grešku.\nSrbija je gotovo dve godine u takvom stanju i izuzev perioda kada se sa stotinak puta manje zaraženih našla u vanrednom stanju i kada je „brinula“ makar za „bake i deke“, sve potom je bila improvizacija i jurnjava za rejtingom, a ne za zdravljem.\nTačno je i to da postoji i globalni „groundhog day“ jer se ovih dana gotovo svuda ponavlja najgori scenario i da je očiti zaključak da nas korona virus neće još dugo, ili nikada napustiti. Kovid 19 sa novim mutacijama pobeđuje i vakcine i lekove, ne toliko da se kaže da je sve bilo uzalud, ali je očito da niko ne sme da se opušta i pruža virusu plodno tle za širenje i mutacije.\nVlastima u Srbiji koja zastupa tezu da se mora živeti od nečega, da sve mora da radi i da se pravimo blesavi pred „kosačem“ koji je dosad direktno ubio sigurno više od 20.000 ljudi i posredno još dva puta više, to nikada nije bilo bitno, jer da jeste, makar bi pred omikron sojem zaustavili masovne događaje i sve ono što je prethodnih dve nedelje donelo najavljeni šesti epidemijski cunami.\nKako to izgleda danas, suvišno je ponavljati – scene iz kovid redova i ambulanti su baš onakve kakve ih je vlast podstakla, da i Srbija oproba „švedski model“ koji je ta zemlja odavno napustila. Potpisnik ovih redova je juče bio svedok da u jednoj od najopterećenijih ambulanti u gradu kolabira stariji pacijent, da su se lekari i sestre duže od sat vremena borili da ga održe u životu, jer hitne pomoći toliko vremena nije bilo. Na kraju kad je sanitet stigao, jedva se primakao ambulanti zbog neočišćenog leda.\nKoliko je sličnih situacija u Srbiji koji navode da su u pitanju zapravo godine i decenije mrmota, iz kojih nikako da izađemo zbog nečije neodgovornosti i političarenja, ali i zbog niskog nivoa solidarnosti, empatije i preovlađujuće „baš me briga“ taktike?\nBranislav BožićCrvena tačkaLični stav


Dan online - Ekonomija: Likvidna sredstva 925 miliona - 2018-07-16\nEkonomija PODACI CENTRALNE BANKE\nProsječna likvidna sredstva banaka u martu su iznosila 925,9 miliona eura, što je 1,9 odsto manje nego u februaru, pokazuju podaci Centralne banke (CBCG).\nU odnosu na mart prošle godine, prosječna likvidna sredstva su porasla 19,9 odsto.\nBilansna suma banaka je na kraju marta iznosila 4,13 milijardi eura i bila je 0,1 odsto manja nego na kraju februara. Bilansna suma je u odnosu na mart prošle godine porasla 8,8 odsto, pokazuju podaci CBCG.\nU strukturi aktive banaka, u martu su dominantno učešće od 66,7 odsto ostvarili ukupni krediti, nakon kojih slijede novčana sredstva i računi depozita kod centralnih banaka sa 18,2 odsto, dok se 15,1 odsto odnosilo na preostale stavke aktive. U strukturi pasive, dominantno učešće od 78,5 odsto ostvarili su depoziti, nakon kojih slijedi kapital sa 12 odsto, pozajmice sa 6,7 odsto, dok se na ostale stavke odnosilo 2,8 odsto ukupne pasive.\nUkupan kapital banaka na kraju marta iznosio je 496,3 miliona eura i bilježi rast od 0,4 odsto na mjesečnom nivou, dok se na godišnjem bilježi rast od 0,3 odsto.


Evropska komisija: Srbija i Makedonija da pokažu uzdržanost\nOčekujemo da obe strane to pitanje rešavaju mirno, u duhu dobrosusednih odnosa: Evropska komisija\nEvropska komisija pozvala je Srbiju i Makedoniju da pokažu uzdržanost i mirno reše sporna pitanja posle povlačenja osoblja srpske ambasade u Skoplju.\nPredsednik Srbije Aleksandar Vučić rekao je da su ambasadorka i službenici ambasade Srbije u Makedoniji pozvani u Beograd zbog informacije o "veoma ofanzivnom obaveštajnom delovanju protiv organa i institucija Srbije".\nVučić i ministar spoljnih poslova Ivica Dačić naveli su da je u slučaj umešan i strani faktor, ali nisu izneli nikakve detalje.\nMinistar spoljnih poslova Makedonije Nikola Dimitrov izjavio je juče da makedonska vlada nije sprovodila obaveštajne aktivnosti prema srpskim institucijama i zvaničnicima, niti da će to činiti.\nKako je saopštio predsednik Srbije, on će danas o ovom slučaju razgovarati s makedonskim premijerom Zoranom Zaevom.


Beta | 02. sep 2020.\nGlasanje će biti otvoreno do 18. septembra u ponoć, na Fejsbuk stranici Bete.\nAutora fotografije koja bude dobila najviše glasova, generalni pokrovitelj manifestacije „Pošta Srbije“ nagrađuje tabletom Galaxy Tab S6 Lite.\nPored nagrade publike, na konkursu Betina fotografija godine biće dodeljene i tri nagrade po oceni žirija. Nagrade će autorima biti uručene na otvaranju izložbe, 23. septembra u Dorćol Placu u Beogradu.\nNa ovogodišnji konkurs prijavilo se 69 autora sa 304 rada.\nBeta Betina fotografija godine Fotografija\n← Slobodni novinari sa statusom preduzetnika javite se UNS-u da zajedno tražimo vaša prava\nUpravni sud i opština „patentirali“ recept za progon uzbunjivača →


Predlog da Vojvodina bude republika\nUčesnicima Četvrte vojvođanske konvencije, najavljene za 1. april, biće predloženo da usvoje "Deklaraciju o osnovama demokratskog ujedinjenja Vojvodine i Srbije", kojom se predlaže formiranje "Savezne Republike Srbije", čije bi članice bile Republika Srbija i Republika Vojvodina.\nČetvrtu vojvođansku konvenciju, kao i prethodne tri, organizuju manje vojvođanske stranke koje se zalažu za reviziju ustavnog položaja Vojvodine, kao i autonomaške nevladine organizacije.\nKonvencija 1. aprila ove godine održaće se u Novom Sadu, a programske dokumente sutra će na konferenciji za novinare predstaviti nekadašnji vojvođanski visoki funkcioner u bivšoj SFRJ Živan Berisavljević i predsednik nevladine organizacije Vojvođanski klub Đorđe Subotić.\n"Zajednička budućnost na novim osnovama može se osigurati samo na osnovama jednakosti i ravnopravnosti Srbije i Vojvodine i na principima federalizma i republikanizma", navodi se u predlogu te deklaracije u koju je agencija Beta imala uvid.\nOcenjuje se da Vojvodina od 1918. godine, kad je ušla u Kraljevinu Jugoslaviju, "plaća visoku cenu zajedničkog života sa Srbijom", kroz "sputavanje razvoja, ekonomsku eksploataciju, diskriminaciju i zapostavljanje Vojvodine".\nU deklaraciji se navodi da je Vojvodina danas u položaju "unutrašnje kolonije Srbije" i upozorava da je "neravnopravnost izvor trajne nestabilnosti".


Potpredsednik Narodne stranke Siniša Kovačević izjavio je da ne vidi razlog da bilo ko učestvuje na izborima u ovim uslovima, jer je to “kao da u drumskoj mehani pristanete na partiju pokera u kojoj će ona trojica igrati protiv vas sa obeleženim kartama”.\nKovačević je, u intervjuu za NIN, rekao da ne može da se učestvuje na izborima u kojima su “svi bilbordi njegovi, od Vršca do Nove Varoši, svih pet nacionalnih televizija, u kojima će glasovi biti kupovani za crvenu i paket suvog mesa, ako su to izbori crnih džipova i tetoviranih momaka”.\n“S kim da se to takmičite? Sa secikesama, lopovima, uzurpatorima, kupcima diploma, prepisivačima doktorata? Misleći čovek treba da vodi računa i o tome”, ukazao je on.\nPrema mišljenju Kovačevića, mediji su ključ svega, i to elektronski, pre svega, jer “ako ne može da kaže javno da u tih 250 koje korifej kandiduje za ulazak u Skupštinu ima 120 lopova, 80 prevaranata i 30 onih koji su za plitku tepsiju ribe kupili diplomu, onda u tome neće da učestvuje”.\nOdgovarajući na pitanje o odluci grupe “1 od 5 miliona” da izađu na izbore, on je konstatovao da su ta dečica, kako ih je nazvao, otkako su ušli u proteste, bili “peta noga na stolici, peti točak na kolima, potpuno nepotrebni”.\n“Naravno da su potrebni studenti u svakoj vrsti protesta, ali pod uslovom da dovedu druge studente. Tih 20 ljudi nije uspelo da dovede još dvadesetak studenata”, ukazao je Kovačević, uz ocenu da je taj pokret u 60 nedelja doživeo “salto mortale”.\nOn je upozorio da, ako “1 od 5 miliona” zaista budu učestvovali na izborima, i sa lakoćom sakupe 10.000 potpisa, a to podrazumeva logistiku i novac, onda će se znati da iza toga stoji Srpska napredna stranka.\n“Mi odavno znamo da smo upali u moralnu kaljugu. Mi smo se u toj septičkoj jami već odomaćili, prosto smo pristali na to i nemojte da vas onda takve stvari iznenađuju”, zaključio je Kovačević.


Italijanski brend Fendi predstavio je prvi put deo svoje nove kolekcije nameštaja u svojoj zvaničnoj prodavnici, koja je otvorena u Palazzo della Civiltà Italiana u Rimu u oktobru. Slične radnje biće otvorene u Milanu, Šangaju, a cela kolekcija nameštaja za 2022. godinu biće prikazana na sledećem Sajmu nameštaja u Milanu koji će se održati u aprilu.\nFendi je prvi modni brend koji je proširio svoj biznis i na dizajn nameštaja. Fendi Casa osnovana je 1987. i sve do sada poslovala je kao deo grupe Luxury Living, na čelu sa kreativnom direktorkom Silvijom Venturini Fendi.\nProšle godine, brend se udružio sa partnerom Design Holding i osnovao kompaniju Fashion Furniture Design (FF Design), kroz koji će Fendi Casa intenzivnije razvijati svoj posao.\n„Ja sam praktična žena, nisam samo sanjar. Nameštaj, kao i aksesoar i moda, treba da imaju konkretnu funkciju, da nam pomognu da živimo bolje, i da traju, da izdrže test vremena, a to je najokrutniji test. Tašna treba da traj ceo život i da bude sve lepša što je starija. Isto važi i za nameštaj, koji treba da traje godinama“, rekla je Silvija Venturini Fendi.


Još bez rezultata analiza hospitalizovanih predstavnika CIK Kosova | N1 Srbija\nJoš bez rezultata analiza hospitalizovanih predstavnika CIK Kosova\n14.10.2019. |15.08 |\nVršilac dužnosti direktora Infektivne klinike Kliničko bolničkog centra Kosova u Prištini Ljuljeta Ajazaj Beriša je izjavila da čekaju rezultate analiza za 11 hospitalizovanih zvaničnika Centralne izborne komisije (CIK) koji su imali zdravstvenih tegoba nakon otvaranja koverti sa glasovima iz Srbije.\nOna je na konferenciji za novinare rekla da je njihovo zdravstveno stanje stabilno i da se čekaju rezultati uzoraka uzetih od njih.\n"Nakon dobijanja anamneze, neki od njih su rekli da imaju problema, dvoje su imali mučninu, neki su imali promene na koži u obliku crvenila, ali i oni koji su rekli da imaju problema sa disanjem. Mi ne možemo da im postavimo nikakvu dijagnozu bez rezultata laboratorija, na koje moramo da sačekamo najmanje 48 sati", rekla je ona.\nMedju njima su i dve trudnice, za koje je direktorka Infektivne klinike rekla da ih je pregledao ginekolog i da je, prema njegovim rečima, njihovo stanje dobro, i za decu i za majke.\nU slučaju zvaničnika CIK-a, koji su se žalili na zdravstvene probleme nakon otvaranja koverti sa glasovima iz Srbije, 11 njih zadržano je na lečenju na Infektivnoj klinici KBCK. Prethodno su juče prištinski mediji javili da se 26 zvaničnika CIK-a žalilo na zdravstvene probleme kao što su svrab i crvenilo oko očiju nakon otvaranja koverti pristiglih u petak iz Srbije.\nPrištinska agencija Kosovapress prenela je izjavu posmatrača brojanja iz NVO Gremin Špetima Šujakua koji je bio pored zvaničnika CIK-a kada je počelo otvaranje koverti.\nDirektor Nacionalnog instituta javnog zdravlja Naser Ramadan i izjavio je juče da će najmanje dva dana biti potrebna da se utvrdi razlog zdravstvenih tegoba kod zvaničnika CIK-a.\nIz osnovnog Tužilaštva u Prištini je saopšteno da su odmah po saznanju o slučaju otvoritli istragu.\nkoverte izbori Kosovo\nIsti film gledali smo osamdesetih,jeftina prica,jeftina gluma a prodaje se za publiku visoke klase,šta je sledeće???Miriše mi na 17.mart!!!


Pogone iz Kine sele i u BiH – Biznis.ba\nobjavljeno 20. nov 2018. u 10:32\nNjemački “Adidas” je preselio iz Kine proizvodnju sportske obuće nazad u bavarski grad Ansbach. Cipele će se proizvoditi koristeći napredne tehnologije, uključujući 3D štampanje.\nIz Slovačke se u januaru ove godine vratilo preduzeće “Siteco Beleuchtungstechnik”, proizvođač elektronske opreme. Iz Kine je u Rumuniju preselio proizvodnju njemački proizvođač računara te elektroničkih i optičkih proizvoda “Sennheiser electronic GmbH & Co”. Kada ja riječ o BiH, kompanija “BaertschiFOBRO” iz Švajcarske, koja se bavi proizvodnjom ratarskih mašina i priključaka, kompletnu proizvodnju je iz Švajcarske i Njemačke preselila u Maglaj. U Maglaju djeluje i kompanija za proizvodnju kablova “Excel Assemblies”, koja je preselila pogone iz Kine u BiH. Mediji su izvještavali i o planiranom preseljenju proizvodnje jedne njemačke kompanije iz Kine u Lukavac. Riječ je o proizvođaču metalnih kreveta, koji namjerava izraditi pogon u Slobodnoj zoni Holc u Lukavcu. Takođe, jedna firma iz Njemačke želi svoju proizvodnju preseliti iz Kine u Kalesiju.\nPremještanje proizvodnje iz matične zemlje kompanije su u prošlosti temeljile na smanjenju operativnih troškova, uglavnom zbog jeftinije radne snage. Postoji mišljenje da se proizvodnja sada vraća jer radna snaga u Kini postaje sve skuplja, ali to nije glavni uzrok, prenosi Indikator.ba.


Sa 16 tunela i 20 mostova smeštenih na svega 41,5 kilometara, prva deonica crnogorskog autoputa Bar-Boljare, sve je samo ne tipičan ravničarski autoput.\nMost Moračica simbol autoputa\nU mostovima i tunelima je oko 60 odsto trase, dok je svega 40 odsto otvorena trasa autoputa, koji je već poznat i po mostu Moračica, jednom od najviših mostova na Balkanu.\nMost Moračica, simbol autoputa Bar-Boljare, visok je 161 metar, dugačak skoro kilometar i oslanja se na pet stubova.\nPrioritetna deonica na potezu Smokovac-Uvač-Mateševo počinje na izlazu iz Podgorice, a završava se u mestu Mateševo, nadomak severnije opštine Kolašin.\nU samo 40 kilometara crnogorski autoput savladava uspon veći od 1.000 metara nadmorske visine, zbog čega je projekat bio toliko kompleksan.\nOvih dana intenzivno se privode kraju radovi na ovom najvećem infrastrukturnom projektu u istoriji Crne Gore, čija je prvobitna dogovorena cena 809 miliona dolara. Glavni izvođač radova je kineska kompanija CRBC, koja je imala obavezu da na projektu uključi i domaće podizvođače i radnu snagu.\nOd Podgorice do Kolašina za pola sata\nNa snimku Ministarstva kapitalnih investicija Crne Gore pogledajte kako izgleda prvi crnogorski autoput, na kojem će građevinski radovi biti završeni već krajem meseca, nakon čega se čeka prijem radova, kontrola i upotrebne dozvole, kako bi autoput bio i zvanično otvoren.\nNakon puštanja u upotrebu, putovanje od Podgorice do Kolašina biće skraćeno sa više od sat na oko pola sata.


Zarif: Ako Biden ukine sankcije, Iran će ispunjavati obaveze o nuklearnom programu - Kazaljka\nNaslovna/Novo/Globus/Zarif: Ako Biden ukine sankcije, Iran će ispunjavati obaveze o nuklearnom programu\nTrump je 2018. godine jednostrano saopštio da SAD istupa iz nuklearnog sporazuma i obnovio sankcije Iranu.\nkazaljka Send an email 23.11.2020.\nTEHERAN – Ministar vanjskih poslova Irana Muhammed Javad Zarif izjavio je danas da bi se ta zemlja bezuvjetno vratila poštivanju svih obaveza preuzetih međunarodnim nuklearnim sporazumom ako novoizabrani predsjednik Sjedinjenih Američkih Država (SAD) Joe Biden ukine američke sankcije, prenosi sajt balkanskog ogranka AA.\nPodsjetivši i na rezoluciju 2231 Vijeća sigurnosti Ujedinjenih nacija koja predviđa ukidanje sankcija Iranu i podržava međunarodni sporazum, Zarif je kazao da SAD treba samo poštivati svoje obaveze po toj rezoluciji, a da bi i Iran bezuvjetno počeo ispunjavati svoje obaveze iz sporazuma.\nNjegov demokratski rival Biden je prema neslužbenim rezultatima pobijedio na nedavnim predsjedničkim izborima u SAD-u i ranije je najavio da će vratiti SAD unutar međunarodnog sporazuma koji je i potpisan za vrijeme njegovog potpredsjedničkog mandata u administraciji bivšeg američkog predsjednika Baracka Obame.\nIran nuklearno oružje SAD\nHavaji: U padu aviona poginulo devet osoba


Seniorke počele pripreme za III Evropsku ligu 2011.\nŽenska seniorska reprezentacija počela je današnjim okupljanjem u beogradskom hotelu „M“ pripeme za III Evropsku ligu 2011. Zoran Terzić, prvi trener seniorki Srbije, na pripreme je pozvao 17 igračica.\nPripreme od ponedeljka u Beogradu\nŽenska seniorska reprezentacija počeće u ponedeljak, 09. maja pripeme za III Evropsku ligu 2011. Zoran Terzić, prvi trener seniorki Srbije, na pripreme je pozvao 17 igračica.\nZoran Terzić saopštio širi spisak igračica\nZoran Terzić, prvi trener ženske seniorske reprezentacije Srbije, saopštio je širi spisak igračica (24) za III Evropsku ligu 2011.\nFinalni turnir u Istanbulu 15. i 16. jula\nFinalni turnir III Evropske lige 2011. u konkurenciji odbojkašica odigraće se u dvorani Burhan Felek u Istanublu, 15. i 16. jula, saopštio je CEV. Tako će Turska treći put uzastopno biti domaćin Finalnog turnira Evropske lige. Srbija je do sada jedini pobednik Evropske lige, pošto je trijumfovala 2009. godine u Kajzeriju, a 2010. u Ankari.\nFinalni turnir Evropske lige 2011. u konkurenciji odbojkaša odgiraće se 16. i 17. jula u Košicama, u Slovačkoj.


Jug Rusije će pokriti "Panciri" - 08.02.2022, Sputnik Srbija\nJug Rusije će pokriti "Panciri"\nU Južnom vojnom okrugu Rusije biće formirane nove jedinice mobilne rezerve protivvazdušne odbrane koje će pokriti jug Rusije i Kavkaz. Vojska će dobiti... 08.02.2022, Sputnik Srbija\nIzvori lista saopštili su da su u vojnom resoru već doneli odluku da formiraju novih jedinica. Rezervne jedinice PVO učestvuju u vežbama za slučaj izbijanja vojnih pretnji.Po mišljenju vojnog eksperta Vladislava Šurigina, „Pancir“ je jedno od najefikasnijih sredstava borbe protiv dronova. Prednost kompleksa je njegova mobilnost. „Pancir“ je dobio specijalnu municiju za borbu protiv bespilotnih letelica.Pres služba Ministarstva odbrane Rusije saopštila je ranije da će se ove godine pojaviti nova verzija protivvazdušnog sistema „Pancir“, kao i naprednog naoružanja „Derivacija PVO“ i „Tajfun PVO“. Modifikacija sistema „Pancir SM SV“ na guseničnoj šasiji za Kopnenu vojsku imaće dva tipa protivvazdušnih vođenih raketa i povećanu zonu dejstva.\n© Sputnik / Lola ĐorđevićArtiljerijsko-raketni sistem za protivvazduhoplovnu odbranu „Pancir S1“ na poligonu "Pasuljanske livade"\nU Južnom vojnom okrugu Rusije biće formirane nove jedinice mobilne rezerve protivvazdušne odbrane koje će pokriti jug Rusije i Kavkaz. Vojska će dobiti protivvazdušne raketno-topske sisteme „Pancir“, pišu „Izvestija“, pozivajući se na neimenovane izvore u Minisarstvu odbrane.\nIzvori lista saopštili su da su u vojnom resoru već doneli odluku da formiraju novih jedinica. Rezervne jedinice PVO učestvuju u vežbama za slučaj izbijanja vojnih pretnji.\nPo mišljenju vojnog eksperta Vladislava Šurigina, „Pancir“ je jedno od najefikasnijih sredstava borbe protiv dronova. Prednost kompleksa je njegova mobilnost. „Pancir“ je dobio specijalnu municiju za borbu protiv bespilotnih letelica.\nPres služba Ministarstva odbrane Rusije saopštila je ranije da će se ove godine pojaviti nova verzija protivvazdušnog sistema „Pancir“, kao i naprednog naoružanja „Derivacija PVO“ i „Tajfun PVO“. Modifikacija sistema „Pancir SM SV“ na guseničnoj šasiji za Kopnenu vojsku imaće dva tipa protivvazdušnih vođenih raketa i povećanu zonu dejstva.\nU Belorusiju prebačena divizija ruskih sistema „Pancir S“ /video/\n29 Januar, 11:16


Otvorene prijave za „Vip IoT Challenge“: Budi deo rešenja za digitalizaciju društva! | Tech Lifestyle\nPočetna Vesti Otvorene prijave za „Vip IoT Challenge“: Budi deo rešenja za digitalizaciju društva!\nTakmičenje „Vip IoT Challenge“ zvanično je otvoren za timove koji će imati priliku da osmisle i realizuju svoja najinovativnija Internet of Things (IoT) rešenja korišćenjem Narrowband tehnologije, a koja mogu doprineti rešavanju nekih od ključnih problema u svakodnevnom životu u Srbiji kroz digitalizaciju u domenima saobraćaja, poljoprivrede, zaštite životne sredine i nosivih uređaja.\nVip IoT Challenge, koji organizuju kompanija Vip mobile i centar za tehnološko preduzetništvo ICT Hub, uz podršku Elektrotehničkog fakulteta Univerziteta u Beogradu, fondacije Fridrih Nauman i kompanija Nokia i MikroElektronika, za cilj ima okupljanje timova koji će raditi na razvoju tzv. Narrowband-IoT rešenja uz stručnu podršku u vidu mentorstva, opreme i pristup laboratorijama, kao i prvom Living Labu u Srbiji, otvorenoj laboratoriji za testiranje IoT rešenja u realnim uslovima.\n„Cilj ovog projekta je da se doprinese digitalizaciji društva. Vip mobile je obezbedio kompletnu infrastrukturu za testiranja i razvoj rešenja, koje želimo da vidimo primenjene u Srbiji. IoT donosi promene u različitim životnim sferama, a privreda je jedna od onih koje bi mogla pretrpeti najviše promena. Zato i jesmo među prvim operaterima u svetu koji će korisnicima omogućiti Narrowband tehnologiju. Prepoznavši potencijal i značaj ove tehnologije za društvo, odlučili smo da zajedno sa našim partnerima, ICT Hubom i Elektrotehničkim fakultetom, organizujemo ovo takmičenje,“ poručila je Natali Delić, CTO kompanije Vip mobile.\n„Ovim projektom dajemo priliku inovativnim timovima da realizuju svoje ideje koje mogu doprineti digitalizaciji društva. Prilikom odabira timova, tražićemo celovita Internet of Things (IoT) rešenja koja podrazumevaju i hardversku i softversku komponentu, dok ćemo se fokusirati na primenu tih rešenja u poljoprivredi, saobraćaju, zaštiti životne sredine i nosivim uređajima (wearables). Jako je važno napomenuti da predložena rešenja ne moraju biti komercijalne prirode, već imati vidljiv potencijal za primenu. Pored toga, kao glavne kriterijume za odabir koristićemo i jasnu i preciznu definiciju problema koji se rešava, inovativnost, kao i potencijal i iskustvo tima.“ dodao je Kosta Andrić, direktor centra za tehnološko preduzetništvo ICT Hub.\nOdabranim timovima je obezbeđeno tri meseca obuke i testiranja u opremljenim laboratorijama za razvoj, od kojih je jedna Living Lab gde će rešenja testirati u realnim uslovima, a svaki tim dobiće i svu neophodnu opremu za razvoj svojih rešenja. Za najbolja tri tima obezbeđen je ukupan nagradni fond od 10.000 €, dok prvoplasirani tim očekuje i putovanje u Finsku.\nPrijave timova traju do 30. septembra, a više informacija o uslovima učešća možete naći na https://digitalizujdrustvo.rs/.\nPrethodni članakVELIKI TEST Sedam veličanstvenih telefona 2018\nSledeći članakSony MASTER televizori serije AF9 OLED i ZF9 LCD\nTikTok novi trendseter među aplikacijma\nLG kućni HUB roboti\nRATEL: Vip mobile ima najveću 4G mobilnu mrežu u Srbiji\nPametni uređaj za nestašne ljubimce u VIP-u: MyKi Pet\nPremijera BMW R18 – Nov i Tradicionalan


Erdogan zakazao vanredne izbore u Turskoj za 1. novembar\nM. D. 21. avgusta 2015. 14:46\nVanredni izbori u Turskoj biće održani 1. novmebra, a u međuvremenu će biti formirana privremena vlada, ukoliko je neophodno sa članovima van parlamenta, objavio je danas predsednik Turske Redžep Tajip Erdogan.\n„Organizovaćemo izbore u zemlji. Ako Bog da, Turska će ponovo izaći na izbore 1. novembra“, rekao je Erdogan u obraćanju novinarima, najavljujući da će se danas sastati sa predsednikom parlamenta radi dogovora o izborima.\nErdogan će zatim početkom sledeće nedelje zatražiti od premijera Ahmeta Davutoglua da formira privremenu vladu jedinstva, izjavili su visoki turski zvaničnici, preneo je Rojters.\nDavutoglu je 18. avgusta zvanično vratio Erdoganu povereni mandat za formiranje nove vlade, a to je učinjeno pošto nisu uspeli pregovori dosad vladajuće Partije pravde i razvoja (AKP) i opozicije o formiranju novog turskog kabineta posle izbora na kojima je AKP izgubila apsolutnu većinu poslaničkih mandata.


Bratu generalnog sekretara Irfana Čengića isplaćeno blizu 250.000 maraka! – Magazin Plus\nHome/Politika/BiH/Bratu generalnog sekretara Irfana Čengića isplaćeno blizu 250.000 maraka!\nBratu generalnog sekretara Irfana Čengića isplaćeno blizu 250.000 maraka!\nMidhat Send an email 2018-05-16\nFond za profesionalnu rehabilitaciju i zapošljavanje osoba sa invaliditetom isplatio je skoro 250.000 maraka poticaja novoosnovanoj firmi CHB iz Sarajeva. Vlasnik firme je Tarik Čengić, brat Irfana Čengića – generalnog sekretara SDP-a. Član komisije za dodjelu sredstava bio je Nerin Dizdar, član Glavnog odbora SDP-a\n– Za finansiranje/sufinansiranje programa za održavanje postojeće razine zaposlenosti osoba ova firma dobila je 16.000 maraka.\n– Za finansiranje/sufinansiranje programa za razvoj privrednih društava za zapošljavanje osoba sa invaliditetom i zaštitnih radionica CHB je dobila 29.000 maraka.


Vašington: Nemamo podatke o umešanosti Londona u hemijski napad u Siriji - Sputnjik Srbija\n08:55 10 April 2020\n22:23 13.04.2018 (osveženo 22:45 13.04.2018) Preuzmite kraći link\nNa molbu da prokomentariše saopštenja Moskve da bi London mogao da bude umešan u ovaj incident, Sandersova je odgovorila: „Naša obaveštajna služba nam govori nešto sasvim drugo“.\n„Ponovo smo uvereni da je Sirija odgovorna za ovaj napad s korišćenjem hemijskog oružja. Takođe, smatramo da je Rusija odgovorna za to što nije mogla da zaustavi napad s korišćenjem hemijskog oružja“, rekla je Sandersova.\nZvanični predstavnik Ministarstva odbrane Rusije, general-major Igor Konašenkov, izjavio je u petak da je video-snimak na kojem je prikazano ukazivanje prve pomoći povređenima u hemijskom napadu 7. aprila u sirijskom gradu Dumi, koji su objavili mediji i društvene mreže, u celini namešten i da predstavlja provokaciju. Prema njegovim rečima, u to je umešana Velika Britanija. Cilj provokacije, kako je rekao Konašenkov, bilo je zaoštravanje situacije u Istočnoj Guti i raketni napad SAD na Siriju.\nSAD i dalje pregovaraju s partnerima i saveznicima u vezi s odgovorom na navodni hemijski napad u Siriji, izjavila je Sandersova.\nU petak ujutru, predsednik SAD Donald Tramp ponovo je razgovarao s francuskim predsednikom Emanuelom Makronom, saopštila je Sandersova i dodala da se u Beloj kući takođe nastavlja diskusija o tome.\nProšlog ponedeljka, nakon saopštenja o navodnom hemijskom napadu u sirijskom gradu Dumi, predsednik SAD Donald Tramp obećao je da će doneti odluku o dejstvima protiv Sirije u roku od dan ili dva, ne isključivši mogućnost da to budu vojna dejstva.\nhemijski napad, Bela kuća, Sara Sanders, Sirija


Udjeli Violeta proizvoda u regiji se kreću između 20 i 60 posto, ovisno o kategorijama\nVELIKA INVESTICIJA Petar Ćorluka, predsjednik Uprave "Violete", najavio nova ulaganja vrijedna oko dvadeset miliona eura\nPredsjednik Uprave Violete Petar Ćorluka\n- Što se tiče novih investicija trenutno smo u finalnoj fazi istraživanja za jedno novo ulaganje. Tačnije, radi se o srodnoj djelatnosti, također proizvodnji. Vrijednost investicije je oko dvadeset miliona eura i u ovom trenutku je to sve što možemo reći, uskoro će se znati i više o tome - kazao je Ćorluka u razgovoru za Fenu.\n- Ali kako bi otišli korak dalje u promicanju naših vrijednosti, dizajnirali smo ambalažu od 100 posto recikliranog materijala koji ima dvojnu upotrebu. Prvo da služi kao ambalaža za reciklirani toaletni papir, a zatim kao vreća za smeće - ističe Ćorluka.\nViše o temi Petar Ćorluka\nPetar Ćorluka: Kupili smo opremu za 38 zdravstvenih institucija\n19.04.2020 u 18:02\nPetar Ćorluka Viloleta BiH


U Gradačcu uhapšen muškarac zbog dječije pornografije\nCRNA HRONIKA Nastavak akcije „Predator“ na području TK\nMuškarac iz Gradačca inicijala S. Dž. uhapšen je u utorak u nastavku operativne akcije „Predator“, koju realiziraju službenici Federalne uprave policije (FUP) pod nadzorom Tužilaštva TK.\nUhapšeni se dovodi u vezu s krivičnim djelom iskorištavanje djeteta ili maloljetnika radi pornografije.\n- Uhapšena osoba se sumnjiči da je u do sada neutvrđenom periodu, koristeći se znanjem i vještinama iz oblasti informacionih tehnologija, putem interneta i aplikacije Bitorrent, pribavljala i pohranjivala na ličnom računaru fotografije i videosadržaje seksualno eksplicitne tematike u kojima su glavni akteri djeca, u smislu seksualnog zlostavljanja djece, te pornografskih predstava s njima, a sve radi zadovoljavanja vlastitih seksualnih potreba – navodi se u saopćenju za medije.\nU sklopu navedenih aktivnosti, a na osnovu naredbe Općinskog suda u Gradačcu, izvršen je pretres stambenog objekta koji koristi osumnjičeni, kojom prilikom su pronađeni i oduzeti računar, elektronski i optički mediji za pohranu podataka u digitalnom obliku, na kojima je pohranjeno više od 1.000 datoteka s gore navedenim sadržajem, te drugi predmeti koji potječu ili se dovode u vezu s predmetnim krivičnim djelom.\nNakon kriminalističke obrade, u službenim prostorijama Federalne uprave policije, uhapšeni muškarac je jučer predat, uz izvještaj o počinjenom krivičnom djelu, na daljnje postupanje Tužilaštvu Tuzlanskog kantona.\nGradačac Dječija pedofilija\nŠteta je da Sarajevo nema premijerligaša


Inovacije iz kompanije „Lenovo“ - Marketing Mreža\nInovacije iz kompanije „Lenovo“\nKompanija „Lenovo“ najavila je danas inovativni „IdeaPad YOGA“, prvi multimode notebook računar na tržištu koga karakteriše preklopni dizajn od 360 stepeni. Kombinacija jednostavne upotrebe tablet računara i funkcionalnosti ultrabook uređaja, „IdeaPad YOGA“ donosi korisnicima četiri-u-jednom računarski uređaj sa četiri posebna korisnička modela u jednom računaru. Kompanija „Lenovo“ najavila je, takođe, i novi „IdeaCentre A720“, najtanji 27-inčni all-in-one PC na tržištu.\n„IdeaPad YOGA“ objedinjuje moderni i moćni ultrabook uređaj sa prenosivim 13,3” multi-touch tablet računarom. Dizajn modela YOGA projektovan je da omogući stvaranje i upotrebu sadržaja koristeći četiri intuitivna načina korišćenja u jednom računaru istovremeno donoseći veliku izdržljivost i stabilnost u poređenju sa ostalim uređajima tog tipa.\n„IdeaCentre A720“ poseduje prvi 27-inčni ekran koji omogućuje veće prilagođavanje ugla od -5 do 90 stepeni. Inovativne šarke ekrana omogućuju prijatnije korišćenje u bilo kojoj poziciji i u kombinaciji su sa multi-touch ekranom bez okvira koji podržava deset istovremenih pritisaka za širok spektar upotreba.\n„Jasno nam je da korisnici žele četiri ekrana: mobilne uređaje, tablet računare, notebook računare i pametne televizore. Jasno nam je da žele da svi oni funkcionišu zajedno, bilo gde i bilo kada. Današnja vest odraz je naše usresređenosti na predstavljanje inspirativnih inovacija koje korisnici očekuju od nas,” rekao je Yang Yuanqing, predsedavajući i izvršni direktor kompanije „Lenovo“.\n„IdeaPad YOGA“ računar biće u prodaji u drugoj polovini ove godine sa početnom cenom od 1.199 dolara, dok će početna cena za „IdeaCentre A720“ biti od 1.299 dolara.


Land Rover Discovery Sport Hybrid - AUTOMOBILI\n12/05/2021 11:08:04 PM\nNASLOVNA / VESTI / Land Rover Discovery Sport Hybrid\nJaguar Land Rover-ova posvećenost elektrifikaciji svojih novih modela po poslednjim informacijama podrazumevaće i hibridnu verziju osveženog Discovery Sport-a.\nPrema vestima koje dolaze iz kompanije, unapređeni SUV će stići u prodajne salone sledeće godine, sa trocilindričnim 1.5-litarskim motorom i opcionim elektromotorom.\nPogon sa unutrašnjim sagorevanjem deliće sa Discovery-jem novi Range Rover Evoque PHEV, u kombinaciji sa električnim motorom i baterijom koja će omogućavati autonomiju od 48 km.\nPored tehničkih modifikacija 2019 Land Rover Discovery Sport takođe će pretrpeti suptilne izmene na karoseriji i u kabini, jer se očekuje da britanski proizvođač ugradi novi infotainment sistem.\nNe zna se mnogo više toga o nasledniku Freelander-a, ali to nije jedini JLR-ov proizvod koji dobija elektrifikaciju, jer pored pomenutog Evoque PHEV-a, proizvođač radi i na Range Rover-u i Range Rover Sport PHEV-u. Prema najsvežijim informacijama, oba automobila će koristiti 2.0-litarski benzinac, u kombinaciji sa električnim motorom.\nOd 2020. godine, očekuje se da će svaki novi JLR biti elektrifikovan.\nTagoviDiscovery elektromotor evoque hibrid HYBRID JAGUAR Land Rover phev Range Rover\nPrethodno Anibal Icon – Superautomobil iz Kanade sa 920 konjskih snaga\nSledeće Puma GT 2.4 Luminari iz Brazila


RTCG - Radio Televizija Crne Gore - Nacionalni javni servis :: Korona virus - Svijet :: Merkel pozvala na strpljenje zbog produženja mjera\n26. 11. 2020. 22:35 >> 22:35 1\nNjemačka kancelarka Angela Merkel pozvala je građane da budu strpljivi zbog ograničenja koja su na snazi radi usporavanja širenja koronavirusa, navodeći da će sa vakcinama stići i svjetlost na kraju tunela.\nOna je, u govoru u njemačkom parlamentu, Bundestagu, dan poslije dogovora s guvernerima saveznih država da se mjere ograničenja produže najkraće do 20. decembra, kazala da je to nužno da bi se osiguralo da bolnice ne budu preopterećene.\n"U borbi protiv pandemije se ne radi o zdravlju ili ekonomiji, zdravlju ili obrazovanju, zdravlju ili kulturi, zdravstvenim ili socijalnim kontaktima, već o svim tim stvarima zajedno", rekla je Merkel, prenosi Radio Slobodna Evropa.\nTe mjere su trebale da budu na snazi četiri sedmice, ali su se Merkel i guverneri u srijedu dogovorili da se produže do 20. decembra.\nCilj je da broj novozaraženih u svakom regionU države na sedmičnom nivou bude ispod 50 na 100 hiljada stanovnika, a sada ih je po 140.\nVlada je u srijedu ograničila privatne skupove, zatražila otkazivanje tradicionalnih novogodišnjih vatrometa, zabranila neke priredbe, proširila obavezno korišćenje maski i ograničila dopušten broj kupaca u većim prodavnicama.


Dnevni horoskop za 8.septembar 2019\nDnevni horoskop za 8.septembar ove godine.\nOvan – horoskop za 8.septembar\nOsećate veliki pritisak i pokušavate da sve obaveze nekako i realizujete ali nemate ni snage ni vremena da postignete planirano, i glava vam pada od umora.\nImate neke trzavice u vezi sa partnerom, i pokušajte da budete malo flkeksibilniji jer i osoba koju volite ima neke svoje probleme i teško joj je makar koliko i vama.\nImali ste neku ozbiljnu intervenciju i sada je važno da se potpuno oporavite i da pre svega mislite na svoje zdravlje, i ostalo je zaista sve manje važno.\nBik – horoskop za 8.septembar\nNiste na vreme radili kako treba i većinu projekata ste pokušali da završite ofrlje i da sve samo otaljate, i sada ste vrlo zabrinuti kakav će da bude konačan rezultat i kako će nadređeni da dalje reaguju, ako uoče da je kvalitet rada opao, jer ste i sami svesni da vam brzina nije u interesu.\nMorate da se malo opustite jer svaka veza ima uspone i padove, pa i ako danas nije sve idealno, već sutra je novi dan i biće mnogo bolje.\nMuči vas bol u želucu i sve je verovatno posledica stalnog stresa i nervoze jer vas očekuju neke važne obaveze koje niste postigli, ali od nerviranja nemate ništa.\nBlizanci – horoskop za 8.septembar\nŽeljni ste odmora i sve što radite vam pada veoma teško, jer ste dugo pokušavali da nadomestite neke propuštene planove, ali ništa zaista ne ide kako ste planirali.\nImate neku priliku da staro poznanstvo pretvorite u lepu novu romansu jer ste od nedavno opet slobodni, ali vi niste naročito zainteresovani za nekoge ko vam se odavno udvara i treba da date sebi šansu da najzad budete srećni.\nNesanica je vaš veliki problem, i to što ne spavate utiče na vašu sposobnost da se fokusirate na obaveze i da sve postignete, ali bolje je da se malo strpite i da pazite na zdravlje, jer vam je baš i imunitet vrlo slab i svako malo imate neke akutne alergijske ili virusne reakcije.\nRak – horoskop za 8.septembar\nNikako ne uspevate da zaradite onoliko koliko vam je potrebno, jer stalno neke nove izdatke imate i koje niste planirali i očekivali, pa ste prinuđeni ili da potražite dodatni posao ili na kraju da od najbližih pozajmljujete novac, i iako vas je sramota nemate drugog izbora.\nSve će najzad da dođe na svoje mesto, i bićete srećni sa partnerom sa kojim i planirate budućnost i brak, pa ne treba da forsiate neke odluke jer samo sebi stvarate nervozu i mučite partnera svojim nedoumicama, i on postaje nesiguran u vaša osećanja.\nImate probleme sa kičmom i zglobovima, i dobili ste čak i proširene vene, koje nisu samo jedan običan estetski problem, pa je potrebno da se malo više krećete i da se relaksirate.\nLav – horoskop za 8.septembar\nUporni ste i borbeni, i često radite preko svojih realnih mogućnosti i skloni ste da se iscrpljujete i da ne spavate zbog obaveza, ali je potrebno da se samo malo bolje organizujete i sve ćete da ipak i završite prema svojim planovima, ali ne treba da imate neke nerealne želje i ambicije.\nIako ste usamljeni vama to trenutno najviše prija, jer ste u strahu da nekoga opet pustite u svoj život pošto vas je prethodna emotivna veza zaista namučila i niste očekivali da će raskid toliko da vas pogodi.\nGlavobolja i vrtoglavica vas sve češće muče, i pored svega toga imate i neki povremeni bol u grudima, pa je važno da proverite krvni pritisak i da uradite neke osnovne analize koje su vezane za funkciju kardiovaskularnog sistema.\nDevica – horoskop za 8.septembar\nDanas su vam zvezde zaista naklonjene i uspećete da realizujete najzad neke stare obaveze i bićete na kraju dana i više nego zadovoljni i moći ćete makar malo da predahnete i da sebi date oduška makar i na kratko.\nSkloni ste da stalno maštate o nekoj idealnoj vezi i imate prevelika očekivanja od osobe koja vam se dopada, pa je važno da shvatite da su fantazije jedno a prava realnost drugo, i da ne ulazite u svaku vezu sa predubeđenjima i predrasudama.\nNajzad ste uspeli da zdravlje vratite u normalu, i u poslednje vreme ste se baš namučili jer vas nije zaobišla ni jedna infekcija, i imali ste recidive nekih hroničnih bolesti koje su nasledne i koje vas prate još od perioda detinjstva.\nVaga – horoskop za 8.septembar\nNeodlučni ste i stalno iznova preispitujete neke svoje donesene odluke, ali nemate ni vremena da detaljišete i mnogo je važnije da sve obaveze završite na vreme, ali svakako da kvalitet ne sme da trpi, jer to nadređeni neće da tolerišu.\nNeko iznenađenje koje vam partner sprema neće da naiđe kod vas na odobrenje i sreću kojoj se on nadao, jer ste vi neko ko je vrlo teška i komplikovana osoba i sve shvatate na svoj način, pa i kada je lepo i sve u redu, uspevate da pronađete nešto što vam smeta.\nMuči vas zubobolja i treba da se čim pre javite stomatologu i da ne odlažete realan problem.\nŠkorpija – horoskop za 8.septembar\nMorate da verujete u sebe i da ne slušate nečije zlurade komentare, već da se posvetite onome u čemu realno i jeste najbolji i sve ćete uspeti da postignete kao i do sada, samo ostanite smireni i staloženi i onda kada vam se čini da nema izgleda za neki boljitak.\nPartner vas guši i osećate se kao da ste izgubili svoju slobodu i nezavisnost i sve podredili njegovim željama i prohtevima, ali dovoljno je da kažete šta vas muči jer se sve može rešiti.\nMuče vas problemi sa probavom, i metabolizam vam je usporen jer se ne hranite dobro i uopšte ne vežbate i nikako da ostavite neke poroke i loše navike, pa ne možete ni da očekujete boljitak.\nStrelac – horoskop za 8.septembar\nPred vama je jedan veoma naporan period, jer ste sebi postavili prevelike ciljeve i nerealna očekivanja, ali uspevate nekako nda izbalansirate sve obaveze, mada opet nemate dovoljno sredstava da počnete dugo željeni posao i da se osamostalite sasvim.\nNemate razloga da stalno odbijate nečije udvaranje, jer neko ko vam je komšija ili stari poznanik ima neke iskrene i lepe namere, ali vi ste sumnjičavi i sami kočite svoju sreću.\nNajzad vam se zdravlje popravilo, i mali višak kilograma nije razlog da se toliko nervirate, jer uz samo malo kvalitetnije ishrane i aktivnijeg načina života, i to ćete uspeti da prebrodite i rešite.\nJarac – horoskop za 8.septembar\nNišta ne dobijate time što se stalno žalite na posao koji radite, pa ako vam je toliko teško i ako mste sasvim nezadovoljni, promenite nešto i preduzmite realne korake, jer sve može da se lako i preko noći promeni onako kako želite, samo ako vi odlučite najzad šta stvarno i želite od života.\nNiste spremni na brak i neke obaveze koje donosi zajednički život sa partnerom, i ne treba da radite ono što ne želite samo jer drugi misle da tako treba, a vi ste nesrećni i nemate želju za tako radikalnim promenama makar u datom momentu.\nMuči vas uporan suvi kašalj i sve češće imate temperaturu i malaksalost, pa nemojte da ignorišete simptome jer je moguće da dobijete ozbiljnu upalu pluća i da čak i završite u bolnici, a to vam ne treba ako budete odgovorniji prema sebi.\nVodolija – horoskop za 8.septembar\nRadire prekovremeno i zaista stalno dajete svoj maksimum, ali vam ništa ne polazi za rukom i sve na kraju ispada kako niste želeli, pa je možda problem u tome da ste nezadovoljni poslom i da treba da nađete ono u čemu možete da zablistate, i nemojte da se plašite promena već preuzmite inicijativu i krenite napred.\nNajzad ste postigli jedan lep i idealan odnos sa partnerom, i ne smete da se ponašate posesivno i ljubomorno, jer najpre za to nemate realan razlog, a i tako ćete sve da pokvarite.\nImate stalne infekcije respiratornog trakta i to vas dosta muči, pa izbegavajte da duže boravite u kolektivima, i češće provetravajte prostorije u kojima radite jer su virusi najkoncentrovaniji u velikoj masi ljudi.\nRibe – horoskop za 8.septembar\nNajzad je došao jedan povoljan dan za posao i ostvarenje svih planova, ali samo vi možete i da ostvarite sve ili da sve upropastite, i ne smete da obraćate pažnju na kolege i one koji pokušavaju da vas okrenu na drugi princip rada, jer ste vi odgovorni i imate obaveze koje su samo na vama da ih adekvatno realizujete.\nFlertujete sa nekom osobom koju ste nedavno upoznali na poslovnom putovanju ili na odmoru, ali veza na daljinu nema izgleda da uspe, i ne treba da se zanosite i da uzaludno gubite vreme.\nProverite funkciju štitne žlezde i nemojte da ignorišete neke izražene simptome koji su naime i verovatna posledica hormonskog disbalansa.


Enes Pašić, reagovanje: Meta(k) na Sarajevo | RIC\nKako su objavili portali u Bosni i Hercegovini, a potvrdile nadležne institucije u Sarajevu, juče 6. novembra, na adresu Parlamenta Bosne i Hercegovine stigla je pošiljka iz Beograda, u kojoj se nalazio metak. Kao iskreni zagovornik ideje međunacionalne saradnje i pomirenja na ovim prostorima, smatram da se na ovakve situacije treba reagovati razumno i prepustiti nadležnim institucijama da obave svoj posao.\nSvakako, ja sam svjestan da ovakve situacije ne mogu proći neopažene i bez reakcije javnosti, što je u jednu ruku očekivano, prihvatajući činjenicu da narod u Sarajevu, na žalost itekako dobro zna šta znači dočekati metak upućen njima. Vjerujem, da ukoliko budemo mnogo govorili o ovome, te se o tome očitovali na društvenim mrežama i portalima, doprinijet ćemo razvoju pokvarene ideje onog ko je uputio metak.\nSvrha ovog simboličnog ‘poklona’ jeste upravo narušavanje međunacionalnih, religijskih, etničkih i drugih veza, koje se već godinama trudimo obnoviti i održati. Pozivam građane Bosne i Hercegovine da ne pridaju pažnju zlim umovima koji pokušavaju pokrenuti priče o sukobima i nametnuti osjećaj nesigurnosti. Uprkos svim nestabilnostima u državnom vrhu, neosporiva je činjenica da se Bosna i Hercegovina ustavom opredijelila za put NATO integracija koji bi joj u konačnici, pored svih drugih privilegija garantovao sigurnost na svim nivoima. Također, poručio bih svim inicijatorima očajničkih nasrtaja na integritet ove zemlje da je narod Bosne i Hercegovine odlučan po pitanju razvoja mehanizma kontinuiranog progresa, razvoja demokratije i u konačnici pridruživanja Europskoj uniji, niko više ovoj zemlji ne može narušiti stabilnost.\nNe u naše ime, mi gradimo zajedničku i bolju budućnost!\nAutor teksta je ambasador udruženja “Balkanac” za BiH\nFoto: Enes Pašić/Privatna arhiva\nTags: Balkanac BiH, BiH, metak, Sarajevo\nPrethodna vest Žrtve vršnjačkog nasilja su najčešće deca koja se ne znaju braniti i koja su fizički slabija\nSledeća vest Nemanja Cvetković, reagovanje: Dosta je više metaka, vidite gde su nas doveli!


OEBS-ova Lokalna akademija dijaloga za mlade žene – NGO CRMC\nOEBS-ova Lokalna akademija dijaloga za mlade žene pruža platformu mladim ženama iz svih zajednica da prevaziđu barijere u komunikaciji, dekonstruišu stereotipe i postave osnovu za dalji dijalog kroz vršnjačku i saradničku edukaciju i podučavanje i mentorstvo. Ima za cilj da podstakne saradnju između zajednica fokusirajući se na pitanja od zajedničke zabrinutosti, posebno ona koja se odnose na rodnu ravnopravnost i osnaživanje žena.\nMlade žene – blistavi umovi današnjice i lideri sutrašnjice! Spakujte sa sobom svoje briljantne ideje i kreativnost kako biste se povezale i udružile sa drugim ambicioznim i aktivnim mladim ženama nalik vama u ovom odvažnom i zanimljivom poduhvatu koji podstiče na razmišljanje. Radujemo se spremnosti da dovedemo u pitanje uvrežena shvatanja odgovarajući na izazove, prevazilazeći prepreke, stalnim ulaganjem napora i konstruktivnim kritikama. Da li ste spremne za promenu?\nMisija Organizacije za Evropsku Bezbednost i Saradnju (OEBS) na Kosovu poziva mlade žene sa Kosova starosti između 16 i 22 godina koje interesuje učestvovanje u procesima odlučivanja i donošenja praktičnih politika, volonterizam, rad u zajednici i aktivnosti u oblasti propagiranja da se prijave na OEBS-ovu Lokalnu akademiju za mlade žene koja će se održati od 8. do 13. juna 2019. godine u hotelu „Ulpiana“ u Gračanici.\nŠta je OEBS-ova Lokalna akademija dijaloga za mlade žene\nOEBS-ova Lokalna akademija dijaloga za mlade žene predviđa šest dana obuke koji uključuju vežbe za izgradnju timova i vršnjačko i saradničko podučavanje i pokriće teme kao što su: rodna ravnopravnost, učešće u javnom i političkom procesu donošenja odluka, liderstvo kao i podučavanje u praktičnim veštinama (kako napisati motivaciono pismo i radnu biografiju-CV, itd.).\nPozivamo mlade žene sa Kosova starosti između 16 i 22* godina koje interesuje učestvovanje u procesima odlučivanja i donošenja praktičnih politika, volonterizam, rad u zajednici i aktivnosti u oblasti propagiranja. Znanje engleskog jezika nije obavezno.\nZa više informacija posetite veb-stranicu Misije OEBS-a na Kosovu www.osce.org/mission-in-kosovo, ili Portal za finansiranje na Kosovu https://kosovofunding.org/Donation/Details/2097\n*Od maloletnih lica će se tražiti da pošalju potpisan obrazac saglasnosti oba roditelja (ukoliko je to slučaj) koji se nalazi u prijavnoj dokumentaciji.\nDokumenta za aplikaciju možete naći ispod\nBrosura i forma za aplikacijuПреузми\nOMIK Waiver for Minor_SERПреузми\nPoziv za aplikacijuПреузми\nMisija OEBS-a na Kosovo je otvorila Javni Poziv za apliciranje na program “Womentoriship for Dialogue” koji je namenjen madim devojkama (16 – 18 godina)


'Spuštam glavu samo gde ja hoću!' Vučić otvoreno o napadu na njega u Potočarima\nIzvor: SrbijaDanas.com, 15.Jul.2019, 01:06\nPredsednik Srbije Aleksandar Vučić rekao je večeras da mu nije potrebno objašnjenje bošnjaka za incident u Potočarima.\nOn tvrdi da su od objašnjenja važniji mir i dobri odnosi sa BiH, te poručio da ni tada nije spustio glavu, jer je, istakao je, spušta samo kada on to hoće i gde hoće.\nVučić je, odgovarajući na pitanja gledalaca emisije "Hit Tvit" televizije "Pink", rekao da je prošao mnoge >> Pročitaj celu vest na sajtu SrbijaDanas.com << čudne situacije u životu, ali da takvu atmosferu, koja je bila tamo, nije video.\nBEOGRAD - Predsjednik Srbije Aleksandar Vučić rekao je da mu nije potrebno objašnjenje Bošnjaka za incident u Potočarima, da su od objašnjenja važniji mir i dobri odnosi sa BiH, te poručio da ni tada nije spustio glavu, jer je, istakao je, spušta samo kada on to hoće i gdje hoće.


Američka vlada raspisala tender za zid s Meksikom: Mora da bude visok i i lep - Nedeljnik\nAmerička vlada raspisala tender za zid s Meksikom: Mora da bude visok i i lep\nZvanično je počeo proces nadmetanja za najveći građevinski projekt američke vlade ikad\nPočinje proces nadmetanja za najveći građevinski projekt američke vlade ikad. Američko ministarstvo nacionalne bezbednostiraspisalo je tender za idejno rešenje zida na granici s Meksikom, navodeći kako bi trebalo da bude "visok, otporan na penjanje uz pomoć uobičajenih pomagala, gotovo nemoguć za penetriranje, lako uklopiv u okolinu te estetski prihvatljiv u boji".\nPrema dokumentu objavljenom u petak na internet stranicama Agencije za carinu i zaštitu granice, zid bi trebalo da bude visok devet metara (iako bi bilo prihvatljivo i šest) te bi trebalo da bude izgrađen od betona.\nOvim je i zvanično počeo proces nadmetanja za najveći građevinski projekt američke vlade ikad. Bela kuća je ranije ovoga meseca zatražila za ministarstvo nacionalne bezbednosti dodatne tri milijarde dolara, od čega bi se deo utrošio za zid na granici.\nDonald Tramp, koji je zid najvljivao tokom čitave predsedničke kampanje, još uvek tvrdi da će Meksiko vratiti SAD-u novac potrošen na gradnju zida, što Meksiko redovono demantuje.


Agencija za državnu službu Federacije BiH - Aktuelni događaji\nOkončana obuka “Efektivno upravljanje projektima u BiH: Implementacija EU tenderskih procedura”\nSarajevo, 16. oktobar - Agencija za državnu službu Federacije Bosne i Hercegovine (ADS FBiH) - u suradnji sa Mrežom instituta i škola za javnu upravu u Centralnoj i Istočnoj Evropi (NISPAcee) - u Sarajevu je organizirala trodnevnu obuku o temi "Efektivno upravljanje projektima u BiH: Implementacija EU tenderskih procedura".\nObuka je organizirana u okviru druge faze projekta koji je finansijski podržan od Republike Slovačke u okviru SlovakAid pomoći podrške zemljama u razvoju, a kofinansirala je Agencija za državnu službu FBiH.\nCiljnu grupu su predstavljali uposlenici jedinica lokalne samouprave i relevantnih ministarstava koji bliže uređuju ovu oblast i koji su aktivno uključeni u proces pripreme infrastrukturnih projekata za oblast vodoprivrede.\nCilj programa obuke je bio upoznavanje polaznika sa sadržajem priručnika u oblasti pripreme projekata u skladu sa EU tenderskim procedurama, te međusobna razmjena iskustava i znanja, posebno Republike Slovačke u ovoj oblasti. Nadalje, polaznici obuke su upoznati sa FIDIC procedurama u postupku upravljanja infrastrukturnim projektima.\nUkupno 29 učesnika su uzela učešće na obuci.


Kurti odbio Tačijev poziv: Nije vrijeme za sastanke - CdM\nZamjenik predsjednika Pokreta Samoopredjeljenje Arberije Nagavci izjavio je da se lider pokreta i premijer u ostavci Aljbin Kurti neće odazvati pozivu predsjednika Kosova Hašima Tačija na konsultacije o formiranju nove vlade.\nNagavci je za prištinsku Gazetu Expres rekao da sada nije vrijeme za sastanke, već za poštovanje vladinih odluka za sprječavanje širenja koronavirusa.\n“Sada nije vrijeme za sastanke, vrijeme je da se maksimalno fokusiramo na poštovanje odluka vlade i zdravstvenih stručnjaka. To znači da predsjednik ima obavezu da se pridržava ustava da raspusti skupštinu u takvim slučajevima i raspiše izbore”, rekao je Nagavci.\nOn je rekao i da je Pokret Samoopredjeljenje danas podnio zahtjev za ocjenu ustavnosti Tačijevog poziva građanima da ne poštuju vladine mjere o zaštiti od koronavirusa.\n“Upravo smo podnijeli Ustavnom sudu zahtjev za ocjenu ustavnosti postupaka predsjednika Kosova, kada je on pozvao na građanski otpor, naime na nesprovođenje odluke vlade u vezi sa hitnim mjerama upućenim u upravljanju situacijom sa koronavirusom”, naveo je Nagavci i dodao da to nije prvi put da Tači krši ustav.\nTagsAljbin Kurti Arberije Nagavci Hašim Tači koronavirus Kosovo